Манзил: Бухоро шаҳар, М.Икбол кўчаси, 15-уй\nТелефон: (65) 221-26-95, 221-26-92\nЭлектрон манзил: buxoro@adolat.uz\nАрзон буғдой уни – вобкентликлар истаги\nХалқ депутатлари Бухоро вилоят Кенгаши депутати Мақсуд Ҳамидов Вобкент туманидаги “Кўлхатиб” МФЙда бўлиб, партиянинг сайловолди дастур лойиҳасининг муҳокамаси юзасидан аҳоли таклифларини ўрганди. Хусусан, МФЙда оила бошлиқлари билан ишлаш масаласига эътибор қаратилиши, кам таъминланган оилаларни коммунал тўловлардан озод этилиши билан боғлиқ фикр ва мулоҳазалар билдирилди. Дастур муҳокамасидан сўнг депутат томонидан ҳудуд муаммолари кўриб чиқилди. Асосан ҳудудда истиқомат қилувчиларни арзон буғдой уни билан таъминлаш, газ босимининг пастлиги, ички йўлларнинг носоз аҳволга келиб қолганлиги таъкидланди. Қувонарлиси, муаммолар аста-секин ўзининг ижобий натижаларини кўрсатди. Жумладан, ҳудуддаги умумтаълим мактабида ичимлик сув қувури депутат назорати остида ижобий ҳал этилди. Мактаб ўқувчилари ичимлик суви билан таъминланди. Кўлхатибликлар депутат ва партия ходимларига ўз миннатдорчиликларини билдиришди. Ўзбекистон “Адолат” СДП Бухоро вилоят Кенгаши матбуот хизмати Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nСув қувурлари нега таъмирталаб аҳволда?\nХалқ депутатлари Бухоро вилоят Кенгаши депутати Мақсуд Ҳамидов Вобкентдаги “Работахон” МФЙда бўлиб, турли мазмундаги муаммоларни ўрганди. Хусусан, электр энергияси қувватининг пастлиги, ички йўлларнинг таъмирталаблиги, ерларни суғориш учун ариқларнинг йўқлиги, МТМ ва умумтаълим мактабларининг ҳудуддан узоқдан жойлашганлиги айтиб ўтилди. Депутат томонидан ҳудуддаги сув қувурларининг таъмирталаб аҳволда эканлиги ўрганилар экан, тегишли ташкилотлар кўмаги остида муаммога эътибор қаратилиши айтилди. Моҳигул АБДУЛЛАЕВА, Ўзбекистон “Адолат” СДП Бухоро вилояти Кенгаши матбуот котиби Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nҲудудда сув муаммоси ҳал этиладиган бўлди\nХалқ депутатлари Бухоро вилоят Кенгаши депутати Мақсуд Ҳамидов ҳудудларда бўлиб, аҳоли мурожаатларини ўрганмоқда. Ўрганишлар асосида қатор муаммолар кўтарилди. Хусусан, Вобкентдаги “Халач” МФЙда бўлиб, тадбиркорлик ва ёшларни иш билан таъминлаш масаласига алоҳида эътибор қаратилди. Аҳоли томонидан ҳудудни сув билан таъминлаш масаласи кўтарилди. Депутат муаммони мутасадди ташкилот вакиллари билан бевосита жойида ўрганиб, ҳал этилишига кўмаклашди. Депутат ҳудудда истиқомат қилувчи кам таъминланган, боқувчисини йўқотган ва ногиронларни арзон буғдой уни билан таъминлаш масаласига ҳам эътибор қаратди. Шунингдек, ҳудуддаги мактабгача таълим муассасаси, умумтаълим мактаби фаолияти ҳамда яратилган шароитлар ўрганилди. Ўрганишлар давомида МФЙ профилактика инспектори томонидан умумтаълим мактаби атрофида йўл белгиларининг мавжуд эмаслиги таъкидланди ҳамда депутат томонидан ушбу муаммо назоратга олинди. Моҳигул АБДУЛЛАЕВА, Ўзбекистон “Адолат” СДП Бухоро вилояти Кенгаши матбуот хизмати Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nМенда таклиф бор: Жойларда бизнес мактаблар ташкил этилсин\nМамлакатимизда ёшларнинг иқтидорини қўллаб-қувватлаш, ҳар соҳада уларнинг ташаббускорлигини ошириш мақсадида минглаб имкониятлар яратилмоқда. Турли танловлар ташкил этилмоқда. Айниқса, тадбиркорлик фаолиятини бошламоқчи бўлганлар учун имтиёзли кредитлар берилмоқда. Аммо тенгдошларим орасида иқтидори бўлса ҳам уларни вақтида намоён эта олмаётганлари талайгина. Хусусан, бизнес-тадбиркорлик билан шуғулланувчилар орасида бу каби кўплаб муаммоларни учратиш мумкин. Сайловолди дастурда айни шу муаммоларнинг олдини олиш масаласи эътибордан четда қолган, деб ўйлайман. Шунинг учун ҳам дастурда жойларда бизнес мактабларини ташкил этиш масаласи юзасидан аниқ таклифлар қайд этиш даркор. Мактабнинг асосий мақсади иқтидорли ёшларни қўллаб-қувватлаш баробарида уларга бизнес қилиш йўллари, функционал вазифаси ҳамда берилаётган имтиёзлардан фойдаланиш тўғрисида сабоқ бериб, йўл-йўриқ кўрсатишдан иборат бўлиши шарт. Бундай имконият ҳунарманд-тадбиркор ёшларнинг салоҳиятини юксалтириш билан бир қаторда уларнинг бандлигини таъминлашда ҳам хизмат қилади. Шеҳроз НОРОВ, “Истеъдод” клуби аъзоси Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nҒиждувонликларнинг спортга бўлган қизиқиши баҳоланди\nЎзбекистон “Адолат” СДП Сиёсий Кенгаши Марказий аппарати котибият мудири Эркин Муҳаммадраҳимов партия вилоят Кенгаши раиси билан бирга Ғиждувон туманида бўлиб, муаммолар ҳамда олиб борилаётган амалий ишлар билан танишди. Шунингдек, партиянинг туман Кенгаши томонидан ташкил этилган футбол мусобақасида ҳам иштирок этиб, ғиждувонликларнинг спортга бўлган қизиқишини юксак даражада баҳолади. Ўзбекистон "Адолат" СДП Бухоро вилояти Кенгаши Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nДастур долзарб масалаларга бой бўлиши шарт\nЎзбекистон “Адолат” СДП Сиёсий Кенгаши марказий аппарати котибият мудири Эркин Муҳаммадраҳимов Бухоро вилоятида бўлиб, париянинг қуйи бўғин ташкилотлари фаолияти билан танишди. Партиянинг туман ва шаҳар Кенгаши раислари ҳамда фаоллари билан ташкил этилган йиғилишда партиянинг сайловолди дастури лойиҳасининг муҳокамаси юзасидан фикр-мулоҳазалар билдирилди. Партиянинг вилоят Кенгаши раиси Мақсуд Ҳамидов ҳар бир партия фаоли дастур юзасидан ўзининг таклифларини қайд этиши ҳамда фаол бўлиши лозимлигини таъкидлади. Йиғилиш давомида Эркин Муҳаммадраҳимов томонидан партиянинг туман ва шаҳар Кенгаши раисларига аниқ вазифалар белгилаб берилди. Лойиҳа моҳияти билан тўлиқ танишган ҳолда ўз таклифларини билдириши учун ташаббус кўрсатиши зарурлиги айтиб ўтилди. ...\nСирдарё онлайн: Дастурнинг ҳар бир банди халқ манфаатларини акс эттиради\nЎзбекистон “Адолат” СДПнинг Сиёсий ва Сайловолди дастури муҳокамасига бағишланган тадбир Сирдарё вилоят Кенгашида ҳам кўтаринки руҳда ташкил этилди. Иштирокчилар томонидан тақдим этилган таклифларнинг аксарияти долзарб ва ўринли деб топилиб, инобатга олиниши белгиланди. Шунингдек, дастур барчага бирдек тушунарли бўлиши учун содда ва халқона тилда шакллантирилишига эътибор қаратиш зарур эканлиги таъкидланди. Мунозаралар қизғин тус олган учрашувда давлат аҳамиятига молик таклифлар берилди. Хусусан, таълим соҳасида олий таълим ва илм-фан интеграциясида муаммолар борлиги, бу ўз навбатида шу соҳа ривожига ҳалақит бераётганлиги алоҳида эътироф этилди. Шундан келиб чиқиб, таклиф билдирувчилар томонидан ўз йўналишларига қараб олий таълим муассасалари талабалари амалиётни илмий-текшириш институтларида ҳам ўташини ташкил қилиш вақти келганлиги айтилди. Шунингдек, мамлакатимиз ҳудудида мактаб ва мактабгача таълим муассасаларидаги овқатланиш шахобчаларини муайян андозалар ва қатъий талаблар асосида тарбияланувчилар ҳамда ўқувчи ёшлар организмининг ўзига хос хусусиятларини ҳар томонлама инобатга олган ҳолда ташкил қилиш лозимлиги уқтирилди. Йиғилишда хотин-қизлар масаласига ҳам алоҳида тўхталиб ўтилди. Партия дастурида мамлакатимизда ноқонуний никоҳнинг олдини олиш, оила-никоҳ масаласига жиддий эътибор қаратиш борасида “Оила” Кодексига ҳам маълум бир ўзгартиришлар киритиш лозим. Бу йўналишда маҳалла фуқаролар йиғинларидаги “Яраштириш” комиссиялари фаолиятини тубдан ўзгартириб, уларнинг маҳалладаги ўрнини қонуний мустаҳкамлаш кераклиги баён этилди. Муҳокамалар марказидан боқувчи ва қаровчисини йўқотган ёлғиз аёллар ҳам четда қолмади. Чет элга йўл олаётган ёлғиз аёл фарзандларига суд орқали васий ёки хомий белгиланиши керак. У аниқ бир шахс, ота-онасими, ака-укасими ёки узоқ-яқин қариндошлари орасидан бирор киши бўлиши мумкин. У бола тарбияси ва яшаши билан боғлиқ барча мажбуриятларни ўз зиммасига олиши мумкинлиги ҳақидаги муҳим таклифлар ҳам санаб ўтилди. Шу билан бирга, тадбиркорлик соҳасини ривожлантиришга қаратилган таклифлар ҳам йиғилиш қатнашчиларини ўзига жалб этди. Экологик барқарор иқтисодиётнинг ҳуқуқий нормалари сўзсиз бажарилишига эришиш, атроф-муҳитга зарарли таъсири бўлган ишлаб чиқариш корхоналарини янгилаш, экологик тоза технологиялар ва хавфсиз хомашёларни қўллашни татбиқ этиш зарурлигига эътибор қаратилди. Қизғин бахс-мунозара ва амалий таклифларга бой тарзда ўтган семинар сўнгида иштирокчилар томонидан билдирилган барча таклифлар қўллаб-қувватланди ва дастурга киритилишда инобатга олинажаги қайд этилди. Шунингдек, дастур бандлари кенг жамоатчилик муҳокамасидан ўзказилиши бўйича зарурий чора-тадбирлар амалга оширилиши белгиланди. Меҳринисо БОБОНАЗАРОВА, Ўзбекистон “Адолат” СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nМенда таклиф бор: Никоҳ шартномаси оила масъулиятини оширади\nЖойларда мунозараларга сабаб бўлаётган сайловолди дастур лойиҳаси барчанинг фикр билдириши ҳамда фаол иштирокини таъминлашда хизмат қилиб келмоқда. Дастур лойиҳасида мавжуд муаммоларни бартараф этиш масалаларига эътибор қаратилган-у, аммо жамиятда оила ва унинг фаровонлигини таъминловчи муҳим омиллар эътибордан четда қолган. Дастурда никоҳланувчиларнинг тиббий кўрикдан ўтиши ҳамда никоҳ шартномаси юзасидан аниқ фикрларни қайд этиш вақти келди, менимча. Чунки бугунги кунда аксарият ёшлар жамиятдаги ўз масъулиятли вазифаларни ҳис этмай, шунчаки, юзаки қараган ҳолда никоҳдан ўтишмоқда. Улар на тиббий кўрикдан ўтиш ва на никоҳ шартномасини тузиш масалаларига эътибор қаратади. Натижада турли касалликлар кўпайиб, ажримлар сони ортиб бормоқда. Шу сабаб дастурда оилавий ажримларнинг олдини олиш масалаларига алоҳида эътибор даркор. Зеро, адолат қонун устуворлигининг гаровидир. Дилфуза ЭРГАШОВА, Когон шаҳар Хотин-қизлар қўмитаси раиси Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...


Кунларнинг бирида туман газетасида «Чайқовчи» номли ҳажвий шеърим босилиб чиқди. У пайтлар газеталар кўп минг нусхада босилар, унга ҳамма обуна бўлишарди. Орадан уч кун ўтиб маҳалламизда биздан беш-олти уй нарида яшовчи ёши элликларга бориб қолган Иброҳим испи («испуклант», ўзбекча олибсатор) деган киши кириб келди. Отам билан токларни очаётган эдик. У киши бўлса кела солиб бақира кетди.\n– Шоир қани, шоир? Бир кўриб қўяйлик, биззи азаматни.\nОтам ҳам, мен ҳам, тўғриси, ҳайрон бўлиб анграйиб қолдик. Биз ҳали гап нимадалигини тушунмай туриб, у яна вайсай кетди.\n– Ота, болага шундай тарбия беряпсизми? Келиб-келиб ўзининг қўшнисини газетга ёзадими?\nМен гап нимадалигини тушунгандай бўлдим. Отам ҳам мени газетага у-бу ёзиб юрганимдан хабардор эди. Чунки таҳририятдан ҳар ой 20-30 сўм гонорар олардим-да.\n– Ҳов, Иброҳим, кел, кел. Нима гап, бундай ётиғи билан тушунтирсанг-чи? Бизнинг ўғил бирон айб иш қилиб қўйибдими? – деди отам бир менга, бир ҳадеб бақираётган Иброҳим испига қараб.\n– Мана бу ўғлингиз мени, мана, газетага ёзибди, – деди қўлидаги газетани отамнинг бурни тагигача келтириб. Отам газетани қўлига олиб кўзига шошмасдан ойнагини тақди-да, жўрттагами, шеърни овоз чиқариб ўқиди. Ўқиб бўлгач, «боплабсан-ку, хумпар», деб елкамга уриб қўйди.\n– Иброҳим, биринчидан шеърда сенинг исминг ёзилмаган. Буни адабиёт дейдилар. Иккинчидан, ўз қилмишингга иқрор бўлиб келганинг шеърнинг кучини кўрсатиб турибди. Тўғри-да, балодай кучинг бор, далада ишла, келиб- келиб хотинларнинг кўйлагини беш сўмга олиб, ўн сўмга сотгунча, – деди отам жаҳл билан.\n– Ҳей, садқаи ота кетинг-эй. Келиб-келиб дардимни сизга айтдимми?\n– Иброҳим, оғзингга қараб гапир, тилингга эрк берма. Агар яна жанжал қилиб келадиган бўлсанг, болага айтаман кейинги гал шеърга исмингни ҳам қўйиб чиқаради.\nИброҳим испи қандай тез келган бўлса, шундай тез чиқиб кетди. Отам белни ерга чалқанчасига қўйиб устига ўтириб қўлидаги газетани яна ўқишга тутунди.\n– Аммо, барибир боплабсан, бола. Тузук, тузук. Шеъринг тўғри нишонга тегибди-я...\n🕔12:43, 26.06.2020 ✔1423\n✔ 1423 🕔 12:43, 26.06.2020\n✔ 1471 🕔 12:24, 26.06.2020


Карзай Оқ уйда Обама меҳмони бўлади\n20 апрел 2021, Тошкент вақти: 16:40\nАфғонистон президенти Ҳамид Карзай бугун Оқ уйда АҚШ президенти Барак Обама билан учрашади.\n11 май куни эса Карзай Вашингтондаги Walter Reed армия тиббиёт марказига бориб Афғонистондаги жангларда ярадор бўлган америкалик аскарлар билан учрашди.\nКарзай АҚШ ҳарбийларига хизматлари учун миннатдорлик билдириб, учрашув ҳаяжонли бўлганини айтди.\n- Бу биз биргаликда оғир йўлни босиб ўтишимиз керак эканини яна бир марта эслатди. Афғонистон ва Қўшма Штатлар хавфсизлигини таъминлаш учун икки давлатнинг ўғил-қизлари жонини фидо қилишга тайёр эканини кўрсатди, деди Афғонистон президенти.\nШу куннинг ўзида Ҳамид Карзай АҚШ Давлат котиби Ҳиллари Клинтон ва Мудофаа вазири Роберт Гейтс билан учрашди.\nМузокара чоғида АҚШ расмийлари Карзайга Қўшма Штатлар Афғонистонни тарк этмаслигини билдирдилар.


ЕЧЛ, 2-тур: биринчи кун ўйинлари учун анонс\n12:57 / 29.09.2015\nБугун Европа Чемпионлар лигаси мусобақасининг гуруҳ босқичида 2-тур учрашувларига старт берилади.\nСешанба оқшомида 4та гуруҳда (E, F, G, H) 8та учрашув ўтказилади.\nДастлаб, Санкт-Петербургнинг "Зенит" жамоаси ўз майдонида Бельгия вакили бўлган "Гент" клубини қабул қилади. Олдинги турда "Валенсия"ни сафарда мағлуб этган питерликларнинг бу ўйинда ҳам устун келиш учун имкониятлари юқори баҳоланмоқда.\nГуруҳнинг иккинчи учрашувида бир қатор етакчилари жароҳатлар туфайли сафдан чиққан "Лион" жамоаси Испаниянинг турнирдаги 5 иштирокчисидан бири "Валенсия"ни қабул қилади.\nЖозе Моуриньо бошчилигидаги "Челси" футболчилари сафарда "Порту" меҳмони бўлишади. Қайд этиш керакки, лондонликлар мураббийи Моуриньо ўзининг илк ёрқин фаолиятини айнан "Порту"да ўтказган ва шундан кейин "Челси"га олиб келинганди.\nҚайд этиш керакки, бу ўйин UzReport UZ телеканалида жонли равишда трансляция қилинади.\nМаккаби - Динамо Киев\nБиринчи турда "Челси" майдонида йирик ҳисобда (0:4) мағлуб бўлган исроилликлар бу турда Украина чемпиони "Динамо"ни қабул қилади.\nЎтган турда сафарда Хорватиянинг "Динамо Загреб" жамоасига қарши ўйинни кутилмаган мағлубият билан ўтказган "канонирлар" бугун Грециянинг "Олимпиакос" жамоасини қабул қилади. Бугунги ўйинни Жиру ўтган учрашувдаги қизил карточкаси туфайли ўтказиб юборади. Шунингдек, Арсен Венгар бу ўйинда Питер Чех ва Аарон Рэмси хизматларидан фойдалана олмаслиги мумкин.\nF гуруҳининг иккинчи баҳси Германияда бўлиб ўтади. Бугун мюнхенликлар ўз майдонларида Загребнинг "Динамо" жамоасини қабул қилади.\nЕ гуруҳида яна бир қизиқ учрашув ўтказилади. Бу ўйинда "Барселона" ўзининг асосий етакчиси Лионель Мессисиз ҳаракат қилишга мажбур.\nЖамоа биринчи турни сафарда "Рома"га қарши ўтказган ва 1:1 ҳисобини қайд этганди. "Байер" эса биринчи учрашувда Беларуснинг БАТЭ жамоасини йирик ҳисобда таслим этган.\nГуруҳ аутсайдери БАТЭ иккинчи турда Римнинг "Рома" жамоасига қаршилик кўрсатишга уриниб кўради.


Ўзбекистонликлар «чиройли» авторақамларга қарийб 169 миллиард сўм сарфлади — Sof.uz\nЖАҲОН 244,404,098 221,413,948 4,963,310\nЎзбекистонликлар «чиройли» авторақамларга қарийб 169 миллиард сўм сарфлади\n12.08 16:12 45 Ўзбекистон\nЖорий йил ўтган даврда онлайн-аукционлар орқали 168,7 млрд сўмлик 83,2 мингдан зиёд «чиройли» авторақамлар сотилди.\nБу ҳақда АОКАда Республика товар хом-ашё биржаси мутасаддилари иштирокида бўлиб ўтган матбуот анжуманида маълум қилинди.\nКўриб чиқилаётган даврда avtoraqam.uzex.uz вебсайтида онлайн-аукционлар орқали 168,7 млрд сўмлик 83,2 мингдан зиёд «чиройли» авторақамлар сотилди. Бунда, авторақамларнинг сотуви сон жиҳатдан 2,4 баробарга, ҳажми бўйича – 42% га ўсди. Сотилган авторақамнинг энг паст баҳоси – 450,5 минг сўмни, энг қиммат авторақамнинг қиймати эса 441,5 млн сўмни ташкил қилди. Тузилган битта битимнинг ўртача қиймати 2,0 млн сўмга тенг бўлди.


Шуҳрат Абдураҳмонов “мораторий”га тупуриб қўйганми?\nАндижон вилояти перинатал маркази худудидаги 12 туп нина баргли сосна дарахтлари 16 январга ўтар кечаси кесиб ташланган. Бу ҳақда марказ ходимларидан бири Kun.uz интернет нашрига маълум қилган. У суҳбат давомида дарахтларни кесиш вилоят ҳокимининг топшириғи асосида бўлганлигини айтган.\nМанбага кўра, 15 январь куни вилоят ҳокими Шуҳратбек Абдураҳмонов вилоят перинатал марказига келган ва марказнинг қурилаётган янги биноси билан танишган. Шундан сўнг, марказ олдини очиш учун дарахтларни кесиш бўйича топшириқ берган.\nАндижон шаҳар ободонлаштириш бўлими ходимлари топшириқ бўлгани айтилган 15 январнинг ўзида, тун вақтида ишга киришиб, дарахтларни кесиш ишларини бошлаган. Қизиқ жиҳати, дарахтларни кесиб, перинатал маркази ҳовлисидан олиб чиқиб кетаётган ободонлаштириш бўлими юк машинасининг давлат рақамлари ҳам йўқ бўлган.\nАндижон вилояти ҳокимлиги вилоят перинатал маркази ҳовлисида ўндан ортиқ дарахт кесиб ташланганига тезда муносабат билдирди.\n“Ҳудуддаги дарахтлар ўз жойида турганлиги ҳамда ҳеч ким уни кесиб ташлаш тўғрисидаги буйруғини бермаганлигини маълум қиламиз”, дейилади расмий изоҳда.\nЛекин юқоридаги жумлалар орадан бироз вақт ўтиб, олиб ташланган. Ҳокимлик ҳолат алоҳида назоратга олингани, “қонун бузилиш ҳолатлари аниқланган тақдирда айбдорларга қонуний жазо чоралари кўрилиши”ни қўшимча қилган. Экология қўмитаси берган изоҳга кўра, мазкур ҳудуддаги дарахтларни кесишга қонунчиликда белгиланган тартибда экология органи хулосаси ва рухсатнома берилмаган.\nЭслатиб ўтамиз, бор-йўғи бир неча кун олдин президент фармони билан дарахтларни кесишга муддатсиз мораторий эълон қилинган эди.


Мулла Умарнинг яқинлари Толибоннинг янги лидерига байъат қилмоқчи эмас\nТолибон ҳаракатининг марҳум лидери Мулла Умарнинг оиласи унинг вориси Ахтар Муҳаммад Мансурга байъат қилишни истамаяпти. Мулла Умарнинг яқинларига кўра, Толибоннинг янги раҳбари диний арбоблар ва ҳаракат фахрийлари томонидан сайланиши лозим эди.\nБу ҳақда Мулла Умарнинг оиласи томонидан 2 август куни тарқатилган аудиомурожаатда айтилади. Қатор манбаларга кўра, баёнот Мулла Умарнинг укаси Абдул Маннон томонидан берилган.\nАввалроқ Абдул Маннон Associated Press агентлигига Ахтар Муҳаммад Мансур ҳаракат раҳбарлигига Толибон ичидаги ўз тарафдорларидан иборат кичик гуруҳ томонидан сайланганини ва у озчилик томонидан сайланган Мулла Ахтар Мансурни амир, деб тан олмаслигини билдирган.\nТолибон лидери Мулла Умар қазо қилгани ўтган ҳафта расман тасдиқланганидан кейин ҳаракатга Ахтар Муҳаммад Мансур раҳбар этиб сайлангани ҳақида хабар тарқаган эди. Хабарларга кўра, бу сайлов ҳаракат аъзолари орасида тортишувларга сабаб бўлган.


“БМТ — тенги йўқ, бироқ тутруқсиз ташкилот” | Interpress.uz\nБош саҳифаЯнгиликларЖаҳон"БМТ — тенги йўқ, бироқ тутруқсиз ташкилот"\n“БМТ — тенги йўқ, бироқ тутруқсиз ташкилот”\n14:14 | 20-10-2020\nИталияда чоп этиладиган “Le Figaro” Европа Иттифоқи мамлакатлари энергия самарадорлигини ошириш, муқобил энергия турларини ривожлантиришга катта эътибор қаратмоқда. Хусусан, биноларнинг энергия тежамкорлигини таъминлашга эришиш мақсадида қатор лойиҳалар ишлаб чиқилди.\nБугунги кунда европаликларнинг 32 миллион нафари иссиқлик етарли даражада таъмиланмаган уйларда яшамоқда. Бу рақам Еврокомиссиянинг расмий маълумотида келтирилган. Бунинг асосий сабаби — иссиқлик таъминоти етарли эмаслигида. Бир неча йил олдин бундай фуқаролар сони 50 миллион нафар эди. Буни европаликлар энергия қашшоқлиги деб аташади.\nЕврокомиссия энергия қашшоқлигига барҳам беришнинг муҳим воситаларидан бири сифатида 2021 йилнинг охиригача энергия самарадорлигининг мажбурий минимал стандартларини жорий этишни режалаштирган. Бу билан барча учун қулай шароит яратиш кўзда тутилган.\nТурли манбалар ва “яшил” ипотека ҳисобидан энергия тежамкор уйлар қурилишини рағбатлантириш асосий вазифалардан бири сифатида режалаштирилган. Худди шу йўл билан экология тоза лойиҳалар амалга оширилади.\nШунинг билан бирга, Европа Иттифоқи биноларнинг энергия истеъмолини 14 фоизга, иссиқлик ва совутиш ҳажмини 18 фоизга камайтириш ҳисобидан атмосферага зарарли газлар чиқарилишини 2030 йилга қадар 55 фоизга қисқартиришни режалаштирган. Иттифоқнинг энергетика масалалари бўйича Кадри Симсоннинг айтишича, айни пайтда ЕИ ҳудудидаги уй-жой фондида энергия истеъмоли йилига 1 фоизга камайтирилмоқда ва 2030 йилга бориб бу рақам 2 фоизни ташкил этади. Ушбу мақсадга етишиш учун яқин 10 йил мобайнида 10 миллиондан ортиқ бинолар таъмирланади.\nИқтисодни кўтариш чора-тадбирлари доирасида Франция юқоридаги мақсадлар учун 7 миллиард доллар йўналтиришни режалаштирган. Нидерландия эса 2050 йилгача 8 миллионта уйнинг энергия тежамкорлигини оширади. Греция 600 000, Ирландия 500 000 бинони шу мақсадда таъмирлашни ваъда қилган.\nМухтасар қилиб айтганда, Европа Иттифоқи давлатлари аҳоли ва саноатни экологик тоза “яшил” энергия билан кафолатли таъминлашга эришиш билан бирга, атроф-муҳит софлигини сақлашга ҳам катта эътибор қаратмоқда.


Катта уруш: Яқин Шарқда ким кимга қарши жанг қилмоқда - Tafsilot.uz\n25-Май 2017, 02:15\nЯқин Шарқ минтақасида бир неча йиллардан буён давом этаётган кенг миқёсли ҳарбий ҳаракатлар, ғалаёнлар, исёнлар, халқаро жанговар кампаниялар бутун дунёни ларзага солишда давом этмоқда. Ҳар куни жаҳон ахборот саҳнида воқеа жойидан янги хабарлар, фото ва видеолавҳалар пайдо бўлади, навбатдаги қотилликлар, терактлар ва ўлимлар ҳақидаги фактлар кишилар эътиборини қаратади. Уруш гирдобида қолган ўлкаларда аянчли аҳволда яшаётган ёки зўравонлик қурбони бўлган болалар, аёллар, бегуноҳ инсонларнинг тақдиридан ҳикоя қилувчи материаллар ўн миллионлаб одамларнинг кўз ёшига сабаб бўлади, фаоллар урушни қоралайди, халқаро структураларни қатъий ҳаракатга чорлайди, аммо, афсуски, ҳозирча ушбу фаоллик урушнинг ниҳоясини яқинлаштирмаяпти.\nНима бўлганда ҳам, мазкур мақолада бошқа бир жиҳатга эътибор қаратилган. Гап шундаки, тезкор ишлашни одат қилган ахборот агентликлари ҳар бир портлаш, ҳар бир тўқнашув ҳақида махсус хабарлар тарқатади, аммо минтақадаги тўкис манзарани акс эттирувчи таҳлилий ва маълумотнома материаллар айниқса ўзбек интернетида айтарли учрамайди. Россиялик эксперт, қатор оммабоп нашрларнинг колумнисти, Яқин Шарқ бўйича мутахассис Михаил Шрайбманнинг ҳурматли ўқувчилар эътиборига ҳавола этилаётган мазкур мақоласи тилга олинган камчиликни бир қадар тўлдиради деб ўйлайман. Унда Яқин Шарқнинг қандай давлатида қандай характердаги ихтилофлар давом этаётгани, қандай кучлар бир-бирига қарши тургани, ҳар бир томоннинг мотивлари ва мақсадлари қисқа, конспектив шаклда тушунтириб берилган.\nЎйлайманки, ушбу мақола ўқувчиларда минтақадаги оғир аҳвол ҳақида умумий тасаввур ҳосил қилади ҳамда бошқа жиҳатлари билан фойда келтиради.\nҲарбий ҳаракатлар Сурияда, Туркияда, Ироқда ва Яманда бормоқда. Ливан, Миср, Эрон ҳудудида бошқа ихтилоф зоналари ҳам мавжуд. Аммо улар нисбатан кичик бўлиб, ҳикоямиз доирасидан ташқаридадир. Аслини олганда, Яқин Шарқ исломнинг икки мазҳаби — шиа ва суннийлик ўртасидаги диний уруш гирдобида қолган. Аммо урушнинг мазмуни ва аҳамияти бу билан чекланиб қолмайди. Уруш, шунингдек, сиёсий, этник (мильлий) ва иқтисодий сабабларга ҳам эга.\nСаудияликлар (Саудия Арабистони, СА) Яманда маҳаллий шиалар, хузийлар оқими билан уруш олиб бормоқда, уларни эса, ўз навбатида, Эрон қўллаб-қувватламоқда. Яманда шиалар 10 миллион киши бўлиб, аҳолининг 40 фоизини ташкил этади. Улар мамлакатнинг каттагина ҳудудини назорат остида ушлаб турибди. Ҳокимият тепасида суннийлар турган Саудия Арабистони хузийлар нуфузининг кенгайишини истамайди ҳамда буни жанубий чегаралари яқинидаги Эрон тажовузи сифатида кўради. Бу ҳақиқатдир, негаки Эрон хузийларга ёрдам беради, уларни қурол билан таъминлайди. Уруш СА учун муваффақиятсиз ўтмоқда. У Ямандаги бир қатор ҳудудларни эгаллаган бўлса ҳам, хузий партизанлари ҳаракатларидан оғир талафот кўришда давом этмоқда.\nСурияда ҳам Асад ҳукуматига қарши исёнчилар (бу сафар суннийлар) курашмоқда, уларга эса Саудия Арабистони ёрдам бермоқда. Исёнчилар эронпараст шиа озчилиги — алавийлар оқими, яъни Асад режимига қарши уруш олиб бормоқда. Сурияда алавийлар аҳолининг бор-йўғи 10 фоизини ташкил этади, лекин айнан унинг вакиллари Асад режимининг раҳбариятини ташкил этади. Бу ерда Эрон, аксинча, ҳукуматга кўмак беради, унга қурол-яроғ ҳамда Сипоҳнинг (Ислом инқилоби муҳофизларининг) махсус бўлинмаларини юборади. Бундан ташқари, таъминоти Эрон томонидан амалга ошириладиган ҳамда асосий базалари Ливанда жойлашган эронпараст шиа фундаменталист ташкилоти — «Ҳизбуллоҳ» Асадга улкан ёрдам кўрсатмоқда. Сурияда аҳолининг асосий қисмини суннийлар, этник жиҳатдан биринчи навбатда араблар ташкил қилади.\nСунний исёнчилар алоҳида гуруҳларга бўлиниб кетган. Аммо Сурия шимолида уларнинг кўпчилиги айни пайтда Фатҳ коалицияси таркибига киради. Мазкур коалициянинг негизини иккита энг йирик ва энг радикал диний (сунний) ултраконсерватив гуруҳлар — «Жабҳат ан-Нусра» ва «Аҳрор аш-Шом» ташкил қилади. Булар — ўз диний раҳнамоларига эга бўлмиш алоҳида диний оқимлардир. Уларнинг мақсади — Сурияда ҳокимият тепасига келиб, у ерда шариат қонунларини ўрнатиш. Уларда бошқа ҳеч қандай иқтисодий, ижтимоий дастурлар йўқ, уларни фақат шу қизиқтиради.\nИроқда аҳолининг мутлақ кўпчилигини шиа араблар ташкил этади. Бағдоддаги маҳаллий ҳукумат шиа партияларидан тузилган. Аммо улар мамлакатнинг бутун ҳудудини назорат қилмайди. Ироқ ҳудудининг бир қисми ИШИД назорати остида. Бу туманларда сунний озчилиги яшайди. Улар ал-Абадий бошчилигидаги шиа ҳукуматига қарши узоқ вақт исён қилган эди.\nИхтилоф сабабларидан бири шундаки, Ироқдаги нефть захираларининг асосий қисми шиалар яшовчи Жанубда жойлашган, ҳукумат суннийларга нефть даромадидан катта улуш ажратмайди. Бундан ташқари, суннийларга шиалар ҳукумат тепасида эканлиги, ўз-ўзидан тушунарлики, маъқул эмас. Айни пайтда шиа ҳукумати ИШИДга қарши кураш олиб бормоқда. Ироқнинг шимоли-шарқи курд ҳукумати назорати остида — улар де-факто Бағдодга бўйсунмайди ва ўз қуролли кучларига эга.\nМаҳаллий ҳокимиятлардан мустақил бўлган алоҳида кучни Ироқ ва Шом ислом давлати ташкил этади, унга қарши барча курашмоқда. ИШИД моҳиятан мустақил сунний оқимидир. Шу билан бирга, у алоҳида давлат ҳамдир, у ўз маъмуриятига (Саддам Ҳусайн режимининг собиқ амалдорларидан тузилган), солиқларига, ижтимоий сиёсатига, нефть конларига ва қуролли кучларига эга. ИШИД Сурия ва Ироқнинг суннийлар яшайдиган катта ҳудудларини эгаллаб олган.\nИШИД қуролли кучлари бу 30 50 минг кишилик армия бўлиб, у мужоҳидларнинг партизанлик-диверсион тактикаси ҳамда марказлаштирилган режалаштириш ва мувофиқлаштиришнинг (буларни Ироқнинг собиқ диктатори Саддам Ҳусайн армиясининг собиқ зобитлари амалга оширади) қўшилишидан иборат. ИШИД раҳбариятининг ярми — профессионал ҳарбийлар ҳамда Саддам разведкасининг зобитлари.\nИШИДнинг сиёсат саҳнасига чиқиши минтақадаги ҳеч бир акторни қониқтирмайди, шу боис барча унга қарши курашади: Ироқнинг шиа ҳукумати (Ироқда шиалар аҳолининг 65 фоизини ташкил этади ва шиалар намояндалари ҳокимият тепасидадир), Суриянинг шиа ҳукумати, Суриянинг сунний исёнчилари.\nГап шундаки, ИШИД ўзини «хилофат» — мусулмонларнинг муқаддас давлати сифатида кўрсатади, унга эса, гуруҳ идеологиясига кўра, сайёрадаги барча мусулмонлар бўйсуниши шарт. Сурия ва Ироқнинг ИШИД назорати остидаги ҳудудларда 5 7 млн киши яшайди, у ерда, шунингдек, нефть конлари ҳамда турли саноат ва савдо корхоналари бўлиб, улар хилофатчиларга солиқ тўлайди. Аммо ИШИД даромадининг 44 фоизи «кофирлар», бошқа оқимлар вакиллари ҳамда тузум мухолифларининг мол-мулкини эгаллаб олиш ҳисобига тушади. ИШИД барча шиаларни жисмонан йўқ қилиш борасида баёнотлар беради, унинг фикрича, «агар улар бизнинг динимизга ўтмаса, уларнинг барчасини ўлдириш керак». Минтақада 150 млндан ортиқ шиа истиқомат қилади. Шу тариқа, ИШИДнинг хатти-ҳаракатлари минтақа аҳолисининг каттагина қисмига тўғридан-тўғри жисмонан йўқ бўлиш таҳдидини солади. Шунингдек, ИШИД бир вақтлар мусулмонлар яшаган ва ҳозир яшаётган барча ерларга даъвогарлик қилади.\nИШИДда қулчилик ва қул савдоси амал қилади. Сиёсий планда у мутлақ монархиядир. ИШИД шариат қонунлари «диний раҳнамолар» тушунган шаклда амал қилишини таъминлайди. ИШИД ўз молиявий манбаларига эгадир (солиқлар, бировларнинг мол-мулкини эгаллаш) ва бу жиҳатдан ҳеч кимга қарам эмас, қурол-яроғни эса қора бозорда сотиб олади. Минтақада бунақа қурол жуда кўп. Бундан ташқари, 2014 йилда ИШИД Ироқ армиясининг улкан қурол-яроғ захираларини қўлга киритган эди. Асосий қисмини исломий оқимлар ташкил қилувчи Сурия мухолифати ҳам ИШИДга қарши кураш олиб боради, негаки унга бўйсунишни истамайди ва ўзи ҳам Суриядаги ҳокимиятга даъвогарлик қилмоқда.\nСурия (Рожава — Шимолий Сурия Федерацияси) ва Ироқ ҳудудидаги (Курд Мухторияти) курд давлат тузилмалари минтақадаги мустақил кучни ташкил қилади. Расман у ерларда ҳеч ким мустақил давлатчиликни эълон қилмайди (биринчи галда замонавий дунёда уларни ҳеч ким тан олмаслиги тайин бўлгани учун), амалда эса Сурия ва Ироқнинг федераллашуви у ерда мустақил курд давлатларининг пайдо бўлишига олиб келди. Ушбу икки курд давлати ўз ҳукуматига, бюрократиясига, қуролли кучларига, парламентига эга.\nИкки курд ҳукумати бир-бири билан дўстона муносабатда эмас ва ҳаттоки қарама-қаршиликдадир. Гап шундаки, Суриядаги Рожава «Курдистон ишчи партияси» (Абдулла Ўжалан ғоялари тарафдорлари, ўжаланчилар) назорати остидадир, улар Рожава қуролли кучлари (50 минг кишилик ЙПГ кўнгиллилари) қўмондонлигининг асосини ташкил этади. Ироқ Курдистонидаги режим Арбил шаҳридаги ҳукумат назоратидадир — бу «Курдистон демократик партияси» (Барзоний тарафдорлари) ҳукуматидир. Уларнинг ихтиёрида 100 кишилик армия («Пешмерга») мавжуд. Бироқ Ироқ Курдистонидаги режим бир турли бўлмай, айрим туманлар бошқа курд гуруҳлари қўлида ҳамдир.\nИроқ Курдистони оддий капиталистик давлатдир. Рожавага, яъни Сурия Курдистонига келсак, Ғарбдаги анархистлар бир пайтлар «Курдистон ишчи партияси» режимини анархистик ёки либертар-социалистик, яъни тўғридан-тўғри меҳнат демократияси муносабатларига қурилган деб ҳисоблар эди. Лекин улар бу таъкид ҳақиқатга мос келмаслигини секин-аста тушуниб бормоқда. ДЙП — Рожаванинг ҳукмрон партияси («Курдистон ишчи партияси»нинг бўлинмаси) ўз мақсади сифатида тўғридан-тўғри меҳнат демократияси қуришни белгиламайди, синфий курашни инкор қилади, ёлланма меҳнатга қарши чиқмайди, хусусий мулкни қўллаб-қувватлайди. Расман унинг мақсади дунёвий демократик давлат қуришдир. Рожава либерал конституцияга эга бўлиб, у ерда юқоридагиларнинг барчаси ифодаланган.\nШу билан бирга, «Курдистон ишчи партияси» Рожавада меҳнаткашларнинг ўз-ўзини бошқариш иқтисодиётининг (кооперативларнинг) ва жойларда турмуш тарзи масалаларини ҳал қила оладиган тўғридан-тўғри демократиянинг ривожланишини қўллайди. Назарий жиҳатдан, келажакда бу социал инқилоб учун асос бўлиб хизмат қилиши мумкин. Аммо ҳозирча Рожавада социал инқилоб йўқ, нуфузли маҳаллий ҳокимият органлари бор. Маҳаллий кооперативлар ва тўғридан-тўғри демократия институтлари (ТEВ-ДEМ) оддий ҳукуматга, шунингдек, курд кўнгилли қўшилмалари ҳарбий қўмондонлигига (у ҳам «Курдистон ишчи партияси» назорати остида) бўйсунади. Курд кўнгилли армиясининг барча қўмондонлари шу партия аъзоларидир. Рожава ҳукумати деярли солиқ тўпламайди, балки нефть қазиб чиқариш ва уни сотиш ҳисобидан мавжуддир. Ҳукумат маблағининг 70 фоизи қуролли армияни молиялаштиришга сарфланади.\nРожава ва Ироқ Курдистони ўзаро келишмайди, лекин баъзан ИШИДга қарши қўшма операциялар ўтказади, негаки ИШИД уларнинг ерларига даъво қилади. Курдларнинг Ироқ ва Суриядаги ҳукуматлари ҳамда ҳукмрон партиялари АҚШнинг минтақадаги асосий иттифоқчиларидир. Улар АҚШ ва НАТО мамлакатларидан ҳарбий кўмак олади, шунингдек, ИШИДга қарши операциялар чоғида уларнинг авиацияси томонидан ҳаводан қўриқланади. Бу барча томонлар биринчи навбатда ИШИДга қарши эканлиги билан тушунтирилади.\nИроқ курдлари йирик нефть захираларини назорат қилади. Рожава раҳбарияти назорати остида ҳам кўпгина нефть конлари бор. Бу нефтьга уларнинг рақиблари — ИШИД, Асад ва Сурия мухолифати ҳам даъво қилади. Рожава ва Асаднинг муносабатлари зиддиятлидир. Баъзан бу — қуролли бетарафлик, бошқа томондан эса, томонлар ўртасида баъзан ҳарбий тўқнашувлар бўлиб туради.\nТуркия Суриядаги жанговар ҳаракатларга фаол тарзда аралашади. У Асадга қарши бўлган сунний мухолифатни қўллаб-қувватлайди. Сунний Туркиянинг мақсади — Рожавадаги курд давлатини кучсизлантириш ва унга қарши кураш.\nКурдлар Туркия аҳолисининг учдан ёки тўртдан бир қисмини ташкил қилади (20 25 млн) ва ушбу мамлакатда миллий мухторият яратишга интилади. Туркияда уларнинг ҳақ-ҳуқуқлари поймол этилади: маҳаллий мухторият йўқ, курд тилида давлат мактаблари йўқ. Курдларга мансуб шаҳар ҳокимлари, сайланган бўлишига қарамай, мансабдан четлаштирилади, ҳибсга олинади, уларнинг ўрнига Эрдўған ҳукумати билан боғлиқ амалдорлар тайинланади.\nЭтно-маданий ва сиёсий жиҳатдан Туркия курдлари Ироқ эмас, Сурия курдларига яқин туради. Рожавани назорат қилиб турган «Курдистон ишчи партияси» бир пайтнинг ўзида Туркияда Эрдўған ҳокимиятига қарши ҳарбий ҳаракатлар олиб боради. Бир сўз билан айтганда, Туркияда ҳукумат ва «Курдистон ишчи партияси» партизанлари ўртасида оғир фуқаролик уруши давом этмоқда. Шу боис Эрдўған ҳукумати Сурия шимолида, ўз чегараси яқинида амалда «Курдистон ишчи партияси»нинг давлати тузилганидан хавотирда. У мазкур кучни тийиб туришга уринади, баъзан ҳужум қилади. Яқинда Туркия Сурия шимолига ўз қўшинларини олиб кириб, у ернинг каттагина қисмини забт этди ва курдларни сиқиб чиқарди. «Фрот қалқони» номини олган ушбу операция икки сабабга кўра ўтказилди.\nБиринчидан, Эрдўған курдларни кучсизлантириб, Сурия шимолидаги анклавларнинг ўз чегарасидаги «Курдистон ишчи партияси» узлуксиз қалъасига айланишига йўл қўймасликка уринмоқда. Иккинчидан, Туркия шимолда Сурия сунний мухолифатининг кучайишига кўмаклашмоқда, бунинг натижаси ўлароқ мухолифат исёнчилар ва Асад ўртасидаги жангнинг асосий маркази — Алепга ҳужум қиладиган даражада кучайишини кутмоқда. Сурия шимолидаги энг йирик саноат ва транспорт боғламаси бўлмиш Алеп учун жанг Суриядаги фуқаролик урушининг тақдирини ҳал қилиши мумкин.\nШиа ярим ойи сунний юлдузига қарши\nЯқин Шарқда, хусусан, Сурия, Ироқ ва Яманда бўлаётган воқеалар моҳиятан шиа-сунний урушининг таркибий қисмларидир, айни пайтда, бу йирик давлатларнинг минтақа ва бу ердаги ресурслар устидан назорат ўрнатиш йўлидаги урушидир.Эрон, Бағдодда ал-Маликий бошчилигидаги шиа (аслида эронпараст эмас, америкапараст) ҳукумати, Дамашқда Асад, Ливанда «Ҳизбуллоҳ» ва Яманда хузийлар шиа ярим ойини ҳосил қилади. Унга сунний юлдузи, биринчи навбатда араб сунний давлатлари — Саудия Арабистони, Қатар, БАА, Кувайт, Иордания, шунингдек, Туркия қарши турибди.\nБўлаётган воқеалар ХВИИ асрда Европада юз берган 30 йиллик урушга ўхшайди. Унда ҳам диний зиддиятлар, сиёсий ва иқтисодий манфаатлар жипслашиб кетган эди.\nАҚШ бошчилигидаги халқаро коалиция\nСурия ва Ироқда ҳаракат қилаётган бир нечта халқаро коалиция мавжуд. Расман уларнинг барчаси ИШИДга қарши кураш мақсадида тузилган. Аслида эса улар бошқа бир қатор мақсадларга ҳам эгадир. Энг қудратли коалицияга АҚШ ва НАТО бошчилик қилади. Улар ИШИДни Яқин Шарқдаги энг жиддий душмани ҳамда Ғарбга террорчилик хавфи сифатида кўради ва унга қарши курашади.\nБундан ташқари, АҚШ Эрон ва унинг тарафдорлари (шиа коалицияси — хусийлар, Асад, «Ҳизбуллоҳ») кучсизланишидан ҳамда ўзига дўстона муносабатда бўлган Саудия Арабистонининг кучайишидан манфаатдор.\nНиҳоят, АҚШ курдларнинг кучайишидан манфаатдор. Бунинг сабаблари қуйидагилардир. Курдлар асосан тўрт давлат ҳудудида истиқомат қилади: Сурия (3 млн), Ироқ (6 млн), Эрон (10 млн), Туркия (20 25 млн). Ҳар қандай шаклдаги Катта Курдистоннинг яратилиши бу ҳокимиятларнинг минтақадаги етакчиликка бўлган даъволарини заифлаштиради. Бу америкаликлар учун манфаатли бир вазиятдир, негаки минтақа кучсиз давлатлардан иборат бўлса, уни бошқариш осон бўлади. Бундан ташқари, барча курд ташкилотлари америкапараст кайфиятидадир.\nШу билан бирга, америкаликлар фақатгина курдларга боғланиб қолмаган ва ягона Курдистоннинг тузилишини бевосита мақсад сифатида қўймаган. Улар курдлардан АҚШга дўст ҳисобланувчи, лекин ортиқ даражада мустақил сиёсат юритувчи Туркияга қарши босим ўтказиш воситасида сифатида фойдаланади, зеро АҚШга Туркиянинг минтақада етакчи бўлиш даъволари маъқул эмас. Шунингдек, яқинда АҚШнинг Эрон билан муносабатлари бироз юмшади. Балки америкаликлар Яқин Шарқда кўплаб заиф, бир-бири билан рақобатлашувчи давлатлар бўлишини хоҳлар. Ҳар қандай ҳолатда ҳам АҚШ ҳакам рольини ўзига олиб, минтақани бошқара олади.\nРоссия ушбу ихтилофга Асад томонида, шиа коалицияси таркибида аралашди. Биринчи навбатда, айтиш керакки, Россия ички сабабларга кўра бундай қилди. Унинг асосий мақсади — ҳарбий-ватанпарварлик руҳидаги пропагандани сақлаб қолиш, негаки у оғир иқтисодий инқироз шароитида мамлакат аҳолисига самарали таъсир кўрсатмоқда. Аммо бошқа омиллар ҳам бор.\nАсад режими Россиянинг анъанавий иттифоқчисидир. Бундан ташқари, Сурия урушига Асад томонида туриб кирар экан, Россия бу урушда иштирок этаётган НАТО давлатлари ва АҚШ позициясига таъсир ўтказиш имкониятини қўлга киритади.Россия учун каттакон хавф шундан иборатки, у Ғарб билан ихтилофда ва бир муддат Туркия билан ёмон муносабатда бўлди. Ғарб ва Туркия эса Россия қарамоғидаги Асад режимига қаршидир.\nНиҳоят, Афғонистондаги каби истиқболларга эга яна бир уруш ботқоғига ботиб қолиш хавфи мавжуд. Бу таҳдиддан РФ раҳбарияти имкон қадар қочишга уринмоқда, шу боис Асаднинг рақиблари, биринчи навбатда Алепдаги Сурия мухолифати марраларига ҳаводан зарба бериш билан чекланмоқда. Халқаро ҳамжамият Алепда гуманитар фожиа рўй берганини уқтириб, Россияга янги санкциялар билан таҳдид қилди. Шунинг учун бўлса керак, мазкур ҳарбий операция узоқ давом этмади: Россия тез орада асосий кучларини Суриядан олиб чиқиб кетганини маълум қилди.\nМихаил Шрайбман (Michael Shraibman)\nРусчадан Элдар Асанов таржима қилди


Сервер Жепаров: ОЧЛ–2017да ярим финалга қадар боришни кўзлаяпмиз » Ўзбекистон янгиликлари – Zamin.uz\nСервер Жепаров: ОЧЛ–2017да ярим финалга қадар боришни кўзлаяпмиз\nБиласиз, бугун қитъамиздаги клублар миқёсидаги энг нуфузли мусобақа саналадиган Осиё Чемпионлар Лигаси 2017 мавсуми учун қуръа ташлаш маросими бўлиб ўтди.\n“Темирйўлчилар” жамоаси аъзоси Сервер Жепаров клуб матбуот хизматига қуръа борасидаги фикрларини билдириб ўтди.\n- Қуръага кўра биз ўрин олган гуруҳга у қадар кучли жамоалар тушмади. Айтмоқчиманки, ўйнаса ва ютса бўладиган жамоалар билан бир гуруҳдан жой олдик.\nЛекин рақибларни менсимаслик ва уларга етарлича баҳо бера олмаслик панд бериб қўйиши ҳам мумкин. Сабаби ҳозирда Осиё Чемпионлар Лигасида кучсиз жамоалар йўқ. Хатто ўз мамлакатида 2 ёки 3-ўринларни эгаллаган ҳолда Чемпионлар Лигасига чиқадиган жамоалар ҳам ёмон ўйин кўрсатишмаяпти.\nЛекин ушбу гуруҳдан чиқа олишимизга кўзим етяпти. Агар янги мавсумга яхши ҳозирлик кўрсак, албатта ўз мухлисларимизни чиройли ғалабалар билан хушнуд этамиз. 2017 йилда камида ярим финалга қадар етиб боришни кўзлаяпмиз. Ўйлашимча, “Локомотив” ушбу таркиб билан бу вазифани уддалай олади, - дейди тажрибали ярим ҳимоячи.\nТеглар: клуби Арабистони борасидаги жой ҳимоячи ёки\n21:45 / 25-04-2017\nЕЧЛ ярим финали учун қуръа ташланди\n15:37 / 21-04-2017


Виталий Денисов: "Бироз жароҳат олдим, аммо чидаса бўлади" - Спорт UZ - Скачать музыку бесплатно новинки музыки 2016-2017\n«Локомотив» ҳимоячиси Виталий Денисов «Мордовия»га қарши кечган ўйиндаги 3:0 ҳисобидаги ғалаба ҳақида фикрларини билдирди.«Бироз жароҳат олдим, аммо чидаса бўлади. Ғалабадан хурсандман, ёш футболчилар ўзини кўрсата олганидан хурсандман. «Локомотив»да ёш футболчилар жуда кўп. Бу эса клуб академиясининг ютуғидир. Икки йилдан сўнг Россияда жаҳон чемпионати бўлади ва ёшларга интиладиган марра бор» , - дейди Денисов. - деб хабар бермоқда Stadion.uz нашри.


Уоррен Баффет билан тушлик қилиш ҳуқуқини қўлга киритиш учун ўтказилган аукционда бир кундан камроқ вақт ичида 1 млн доллар тўпланди\n06:53 / 03.06.2015\nGlide жамғармаси томонидан АҚШлик миллиардер Уоррен Баффет билан тушлик қилиш ҳуқуқини қўлга киритиш учун 16-маротаба ўтказилаётган аукцион бир кундан камроқ вақт ичида 1 млн долларга йиғишга муваффақ бўлди, деб хабар бермоқда Moneycontrol.com портали.\n“Биз жуда хурсандмиз. Албатта, ставкани 1 млн доллардан кўпроққа кўтаришни истаган эдик, бироқ бунчалик тез пул тўпланиши биз учун сюрприз бўлди”, деб айтмоқда Glide жамғармаси асосчиси Сесил Уиллиамс.\nБу йили аукцион ғолиби Манхэттандаги Smith & Wollensky ресторанига ўзининг 7 нафар дўстини таклиф қилиши мумкин.\nАввалги 15та аукциондан йиғилган умумий маблағ 17,8 млн долларни ташкил қилади. Жумладан, 2012 йилда номаълум шахс томонидан рекорд даражадаги 3,456789 млн доллар таклиф қилинган эди.\nЎтган йили аукцион ғолиби сингапурлик Энди Чуа бўлган эди, у Баффет билан тушлик қилиш учун 2,166766 млн доллардан воз кечишига тўғри келган.\nКамбағаллар ва бошпанасизларга ёрдам бериш учун маблағлар йиғиладиган Glide хайрия аукциони 31 майдан 5 июнгача eBay онлайн-аукционида бўлиб ўтади.


Бугун фавворалар куни » Sensorika - Интернет центр города Навои, Узбекистан – sensorika.uz\nБугун фавворалар куни\n1 май куни юртимизда фавворалар куни сифатида кенг нишонланиб келинмоқда. Гўзал фавворалар олдига борган кишининг кайфияти кўтарилади, руҳи тетиклашади. Оҳисталик билан тушаётган сеҳрли сув зарралари ҳар биримизга завқ бағишлайди. Навоий шаҳрида ҳам кейинги йилларда фавворалар сони кўпайди, куннинг иссиқ пайтида ёки кечки сайр жараёнида навоийликлар ўз яқинлари, оилалари, фарзандлари билан фавворалар сари ошиқишади. Айниқса, дам олиш боғидаги рангли ва мусиқали фаввора олдига бориб қолсангиз ўзингизни нақадар бахтиёр эканлигингизни ҳис этасиз, болажонларнинг сувни ҳар томонга таралашини кўриб қувнашлари қалбингизга, вужудингизга тетиклик, хушнудлик бахш этади. Барчани фавворалар фусункорлигидан завқ ва илҳом олишга чорлаб қоламиз.\nмай куни юртимизда фавворалар куни сифатида кенг нишонланиб келинмоқда. Гўзал\nфавворалар олдига борган кишининг кайфияти кўтарилади, руҳи тетиклашади.\nОҳисталик билан тушаётган сеҳрли сув зарралари ҳар биримизга завқ бағишлайди.\nНавоий шаҳрида ҳам кейинги йилларда фавворалар сони кўпайди, куннинг иссиқ\nпайтида ёки кечки сайр жараёнида навоийликлар ўз яқинлари, оилалари,\nфарзандлари билан фавворалар сари ошиқишади. Айниқса, дам олиш боғидаги рангли ва мусиқали фаввора олдига бориб\nқолсангиз ўзингизни нақадар бахтиёр эканлигингизни ҳис этасиз, болажонларнинг\nсувни ҳар томонга таралашини кўриб қувнашлари қалбингизга, вужудингизга\nтетиклик, хушнудлик бахш этади. Барчани фавворалар фусункорлигидан завқ ва\nилҳом олишга чорлаб қоламиз.


Аргентинадан эксклюзив. Тарихий медаль сари йўл\n9 октябрь, 2018, 12:08\nЎсмирлар Олимпия ўйинларининг кумуш медали соҳиби Улуғбек Рашитов ва унинг мураббийи Павел Хан муваффақиятдан сўнг ўз фикрлари билан ўртоқлашишди.\nЭслатиб ўтамиз, таэквондочимиз Буэнос-Айресдаги Олимпиадада Ўзбекистон спорт делегациясига дастлабки медални қўшиб қўйди.\n- Биринчи жангимни мўғулистонлик рақибга қарши ўтказиб, 44:3 ҳисобидаги ғалабага эришдим. Ярим финалда Жанубий Корея вакилини 21:10 ҳисобида мағлуб этдим. Финалда бироз омадим келмади ва россиялик таэквондочига 8:11 ҳисобида имкониятни бой бердим. Ярим йил олдин Тунисдаги мусобақада ушбу рақибимни 31:28 ҳисобида мағлуб эта олгандим.\nУмуман, жанг давомида рақибимдан ёмон ҳаракат қилганим йўқ. Фақат, ўзимга бўлган ишонч камлик қилди. Финални ҳисобга олмаганда мўғулистонлик спортчига қарши жанг қийин кечди. Аммо, мураббийим билан биргаликда унга қарши тўғри тактика танлай олдик.\nЎсмирлар Олимпия ўйинларидан таассуротларим бир олам. Ёш таэквондочилар бунгача ушбу ўйинларда медаль қўлга киритмаган эдилар. Шу сабабли ҳам бу натижа мен учун тарихий аҳамиятга эга. Бундан фаҳрланаман. Барчага раҳмат, айниқса мураббийимга миннатдорчилик билдираман, – деди Улуғбек.\nПавел Хан: «Йирик мусобақада совриндор бўлиш учун ватанпарварлик талаб этилади»\n«Улуғбек 10 йилдан буён таэквондо билан шуғулланади. Биз ўсмирлар Олимпиадасига қаттиқ тайёргарлик кўргандик. Бу жараёнида Миллий олимпия қўмитаси, Ўзбекистон таэквондо WTF ассоциациясида бизни қўллаб-қувватлади. Фурсатдан фойдаланиб, уларга миннатдорчилик билдираман.\nТайёргарлик ҳақида гапирадиган бўлсам, вазн ташлаш лозим бўлгани учун бу бизга осон кечмади.\nУлуғбек ўйинларга лицензияни 7 ой аввал қўлга киритганди. Бу вақт ичида унинг бўйи 5 см га ўсди. Шу сабабли ҳам қийин бўлди. Бундай савиядаги мусобақаларда совриндор бўлиш учун қаттиқ меҳнат қилиш лозим. Мақсад сари олға интилиш ва албатта ватанпарвар бўлиш керак».\nРашитовнинг иштироки таҳлили\n«Ҳар бир мусобақадан сўнг биз таҳлил қиламиз. Бу сафарги иштирок ҳақида гапирадиган бўлсам, унда рухий тайёргарлик бўйича камчиликлар кўзга ташланди. Улуғбек кўпроқ мусобақаларда иштирок этиб, ўзига бўлган ишончни ошириши лозим».


Довуд қўрқмаган | Фарзандларингизга таълим беринг\nТИЛИДА ЎҚИШ абуи абхаз адангме аджиё аймара албан алур амхар антанкарана арабча арман ассам аука африкаанс аханта ачоли бамана баск басса (Камерун) басса (Либерия) батак (каро) батак (сималунгун) батак (тоба) бауле бенгала бете биак бикол бислама болгар бошқирд булу ваиунаики валенсий валлий валяйта везу венгер венда вичи вьетнам га галисий ган гереро герзе грек гренланд грузин гуарани гуарани (Боливия) гужарати дат даяк нгаджу деху дигор дуала дусун зулу ибан ибанаг ибинда иврит игбо илоки инглиз индонез ирланд исланд исоко испан итальян ишан йоруба кабил кана каннада каонде карен (сго) карифуна каталан качиквел (ғарбий) квангали кекчи кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кечуа (Пастаса) кечуа (Сантьяго де Эстеро) кечуа (Чимборасо) кикамба киконго кикуйю килуба кимбунду кинамванга киньяруанда кипенде кирибати кирунди киси киче конго корейс коса кпелле креол (Гаити) креол (Гвинея-Бисау) креол (Маврикий) крио куаньяма куна курд курмонжи (Кавказ) курд курмонжи (кирилл ёзувида) кхмер кьянгонде ламба латиш ленже лингала литва лози ломби лувале луганда лугбара лунда луо лўли (Болгария) лўли (Македония) лўли (Македония) кирилл ёзувида лўли (жанубий Греция) лўли (шарқий Словакия) лўли (шимолий Туркия) майя македон макуа малагаси малайя малаялам мальта мам мамбуе-лунгу манжак манинка (шарқий) мапуче маратҳ маршалл масатек (Уаутла) масауа менде мизо михе миштек (Герреро) миштек (Уахуапан) монгол море моту мьянма навахо науатль (Герреро) науатль (Хуастека) науатль (шимолий Пуэбла) науйтль (марказий) нгаубере ндау ндебеле ндебеле (Зимбабве) ндонга немис ненгоне неосоломоник непал нзема ниас нидерланд никобар ниуэ норвег ньюнгве ньянжа озарбайжон озарбайжон (кирилл ёзувида) олтой олуконзо осетин отетела отоми (Мескиталь водийси) пангасинан панжоб панжоб (шахмукхи) папьяменто (Аруба) папьяменто (Кюрасао) паэс пемон пенсильван немис пиароа пижин (Камерун) пижин (Нигерия) поляк португал пулар рапануи раротонга румин руньянкоре рус руторо самар-лейте самоа сангир санго сапотек (истмус) сапотек (лачигири) сарамакка сарнами свати себуан сейшель креол сена сепеди серб серб (лотин ёзувида) сесото (Лесото) сидама сингал словак словен соли сомали сранан-тонго суахили судан сусу тагал таити тай тамил тандруй тараскан тарахумара (марказий) тви телугу тетум (Дили) тив тлапанек тоба тожик ток-писин тонга тонга тоража тотонак тотор тохолабал тсвана тсонга тува тувалу тумбука турк туркман туркман (кирилл ёзувида) уйғур (кирилл ёзувида) украин умбунду урду урхобо фарер фижи фин фон француз фрафра харачуу хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хмонг хорват хуастек (Сан-Луис-Потоси) цельталь цоцил чабакано чех чилуба читонга читонга (Зимбабве) читонга (Малави) чичева чичемба чокве чол чуабо шарқий увеа швед шитсва шона эве эдо эмбера (катио) эстон эфик яван япон ўзбекча қирғиз қозоқ қуйи немис\nСиз қўрққанингизда нима қиласиз? ~ Эҳтимол, ойингиз ва дадангиз олдига бориб, улардан ёрдам сўрарсиз. Лекин сизга ёрдам бера оладиган яна бир Шахс бор. У ҳаммадан ҳам кучлироқдир. Хўш, У ким экан? ~ Тўғри, бу Аллоҳимиз Яҳовадир. Келинг, Муқаддас Китобдаги Довуд исмли бир йигит ҳақида билиб олайлик. Яҳова унга ҳамиша ёрдам беришини у билган, шунинг учун қўрқмаган.\nЁшлигиданоқ Довудга ота-онаси Яҳовани севишни ўргатган. Бу Довудга ҳатто қўрқинчли вазиятларда қўрқмасликка ёрдам берган. Яҳова у учун дўст бўлган ва У унга ёрдам беришини биларди. Бир куни Довуд қўзичоқларини боқиб юрганида, катта шер келиб, қўзичоқни олиб қочибди. Биласизми, Довуд шунда нима қилибди? ~ У шер орқасидан қувиб, ёлидан ушлаб уни уриб ўлдирибди. Айиқ қўзичоқларига ҳужум қилганида, Довуд уни ҳам ўлдирибди! Нима деб ўйлайсиз, Довудга ким ёрдам берган? ~ Тўппа-тўғри, бу Яҳова бўлган.\nБир куни бошқа бир вазиятда ҳам Довуд ўзгача тарзда жасорат кўрсатибди. Бу, исроилликлар филистларга қарши жанг қилганда содир бўлган. Филистларнинг жангчилари орасида жуда баҳайбат бир паҳлавон киши бор эди. Унинг исми Гўлиёт бўлган. Бу паҳлавон Исроил жангчиларининг ва Яҳованинг устидан кулибди. Гўлиёт Исроил жангчиларни у билан жанг қилишга чақирибди. Лекин ҳамма исроилликлар у билан жанг қилишдан қўрқибди. Довуд буни эшитгач, Гўлиётга шундай дебди: «Мен сен билан жанг қиламан! Яҳова менга ёрдам беради ва мен ғолиб чиқаман!» Сизнингча, Довуд жасоратли бўлганми? ~ Ҳа, у жуда жасоратли эди. Кейин нима бўлганини билмоқчимисиз? ~\nДовуд палахмонни ва бешта силлиқ тошни олибди. Палахмон, бу тош отиш учун ишлатилган жуда қадимий қурол. Кейин Довуд паҳлавонга қарши жанг қилишга чиқибди. Гўлиёт Довуднинг ёш бўлганини кўриб уни менсимабди. Лекин Довуд унга шундай дебди: «Сен қилич билан устимга бостириб келяпсан. Мен эса Яҳованинг номи билан қуролланиб устингга бостириб боряпман». Кейин у палахмонига тош солиб, паҳлавоннинг олдига югуриб борибди ва уни Гўлиётга қараб отибди. Тош филистнинг қоқ пешонасига тегиб ўйиб кирибди! Паҳлавон юз тубан ерга йиқилиб, жон берибди! Филистлар шунчалик қўрқиб кетишдики, ҳаммаси тумтарақай қоча бошлабди. Қизиқ, ёш Довуд Гўлиётнинг устидан қандай қилиб ғалаба қозонибди? ~ Яҳова унга ёрдам берибди, чунки Яҳова ўша паҳлавондан анча кучлироқ!\nДовуд қўрқмади, чунки Яҳова унга ёрдам беришини у биларди\nДовуднинг мисолидан нимани ўрганишингиз мумкин? ~ Яҳова ҳаммадан қудратлироқдир. Боз устига, У сизнинг дўстингиздир, шунинг учун кейинги сафар қўрққанингизда, Яҳова сизга жасорат бериши мумкинлигини эсда тутинг!\nЗабур 55:4, 5\n1 Шоҳлар 17:20–54\nШер ва айиқ қўзичоқларга ташланишганда Довуд нима қилган?\nГўлиёт Яҳованинг устидан кулганида, Довуд унга нима деган?\nҚандай қилиб Довуд Гўлиёт устидан ғалаба қозонган?\nНега Довуд шер, айиқ ва паҳлавондан қўрқмаган?\nДовуднинг мисолидан нимани ўрганишингиз мумкин?


АҚШ шахсан Путинга қарши санкциялар жорий қилиши мумкин | Azon.uz - Ахборот-таҳлилий портал\n1112 12:40 26.01.2022\nАҚШ президенти Жо Байден Россия Украинага бостириб кирса, Владимир Путинга қарши шахсий санкциялар қўллаш масаласини кўриб чиқишга тайёр. У, шунингдек, Америка контингентини Шарқий Европага қайта жойлаштириш муддати Москванинг ҳаракатларига боғлиқ бўлишини таъкидлади.\n«Бу бутун дунё бўйлаб катта оқибатларга олиб келади! Агар улар ҳарбий кучларни олиб киришса, бу Иккинчи жаҳон урушидан кейинги энг йирик босқин бўлади», - деган Америка раҳбари.\nБир кун аввал АҚШ ва НАТО Шарқий Европадаги ҳарбий иштирокини кучайтириш режаларини эълон қилган эди. Америкаликларнинг тўртдан бир қисми Байденга бундай кампанияларни самарали бошқаришга ишонади; асосий танқид қатъийроқ ҳаракат қилишни хоҳлаётган республикачилар томонидан бўлмоқда.\nСенатдаги республикачилар озчилиги етакчиси Митч МакКоннелл: «Босқиндан кейин эмас, ҳозир Польша, Руминия ва Болтиқбўйи мамлакатларига НАТО қўшинларини, жумладан, ўз қўшинларимизни ҳам кўпроқ жойлаштириш лозим», деган.\nВашингтон нафақат Москвани, балки Минскни ҳам агрессия оқибатлари ҳақида яна бир бор огоҳлантирмоқда: Қўшма Штатлар Беларусни Украинага бостириб киришни ташкил қилишда ёрдам бермасликка чақирди.\nМахсус АҚШ Россия Жо Байден Владимир Путин санкция\n249 11:00 20.05.2022\n158 10:35 20.05.2022\n563 10:05 20.05.2022\n122 09:40 20.05.2022\n321 08:56 20.05.2022\n233 21:50 19.05.2022


Иқтисод 22 апрель 10:29 590\nЎзбекистон Республикаси Президенти Шавкат Мирзиёев “Ўзбекистон Республикасининг 2019 йилги асосий макроиқтисодий кўрсаткичлари прогнози ва Давлат бюджети параметрлари ҳамда 2020-2021 йилларга бюджет мўлжаллари тўғрисида”ги қарорни имзолаган эди.\nҲужжатга мувофиқ 2019 йил 1 майга қадар Ўзбекистон Республикаси Давлат бюджети маблағлари ҳисобидан молиялаштириладиган мактабгача таълим муассасаларида болалар таъминоти учун ота-оналар тўловини 2018 йил учун белгиланган миқдорларда сақлаб қолинган эди. 2019 йил 1 майдан бошлаб уларнинг миқдорлари қуйидагича бўлиши белгиланган:\nМарказий банк бундан кейин валюта курсини белгиламайди\nЎзбекистонда пул алмашиши ҳақидаги миш-мишлар ростми?\n20 август 11:08\nМарказий банк валюталар курсини янгилади. Доллар рекорд даражада кўтарилди\n20 август 10:50\n20 август 10:26\n19 август 10:25


Шавкат Мирзиёев: тайёр маҳсулотлар ишлаб чиқаришни кўпайтириш – давр талаби\n15:08 / 28.03.2017\nШавкат Мирзиёев Навоий вилоятига сафари давомида Қизилтепа туманидаги Тошработ маҳалласига ташриф буюриб, вилоятда енгил саноатни ривожлантиришга қаратилган қатор лойиҳалар билан танишди. Бу ҳақда ЎзА хабар берди.\nНавоий вилоятида пахта толасини чуқур қайта ишлаш ва жаҳон бозори талабларига мос экспортбоп маҳсулотлар ишлаб чиқариш, аҳоли учун янги иш ўринлари яратишга алоҳида эътибор қаратилмоқда. Миллий банк кредити ҳисобига Навоий шаҳрида «Бахт текстиль», «Бахт Навоий», Қизилтепа туманида «Тошработ текстиль» ва Навбаҳор туманида «Навбаҳор текстиль» масъулияти чекланган жамиятлари томонидан замонавий ва энерготежамкор технологик ускуналар асосида сифатли ип-калава ишлаб чиқариш йўлга қўйилмоқда.\nУмумий қиймати қарийб 70 миллион долларни ташкил этувчи ушбу лойиҳаларни амалга ошириш учун хорижий инвесторлар ҳам жалб этилмоқда. Корхоналарга Швейцариянинг «Ритер» компаниясида ишлаб чиқарилган юқори самарадорликка эга замонавий дастгоҳлар олиб келиб ўрнатилади.\nЛойиҳа амалиётга татбиқ этилгач, вилоятдаги пахта толаси тўлиқ қайта ишланади, ип-калавадан тайёр мато ишлаб чиқариш 70 фоизга, турли матолардан трикотаж маҳсулотлар ишлаб чиқариш 50 фоизга етади. Йилига 7,6 минг тонна сифатли ип калава ишлаб чиқариш қувватига эга «Бахт текстиль» корхонаси маҳсулотларининг 80 фоизини экспортга йўналтириш мўлжалланмоқда.\nПрезидент мазкур лойиҳалар билан танишар экан, ҳудудларда етиштирилаётган пахта толасини ўша ернинг ўзида қайта ишлаш тадбиркорларга кенг қулайликлар яратиб, харажатларнинг қисқариши, аҳолининг даромади ошишига хизмат қилишини таъкидлади.\nПахта толасидан тайёр маҳсулотлар ишлаб чиқариш ҳажмини босқичма-босқич ошириб бориш, тармоқдаги мутахассислар салоҳиятини кучайтириш, шу билан бирга, коллеж битирувчиларини ишга жалб этиш бўйича зарур кўрсатма ва топшириқлар берилди.\nДавлат раҳбари Кармана туманидаги «Камилла груп» масъулияти чекланган жамиятида Италия технологияси асосида тайёр чарм ишлаб чиқаришни ташкил этиш лойиҳасини кўздан кечирди.\nУшбу лойиҳа ишга тушгач, йилига 20 миллион квадрат дециметр тайёр чарм ишлаб чиқариш ва 3,2 миллион долларлик маҳсулотни экспорт қилиш имкони пайдо бўлади. Корхонада 40 иш ўрни яратилади.\nПрезидент ушбу лойиҳаларнинг самарадорлигини таъминлашга алоҳида эътибор қаратди. Вилоятда саноат маҳсулотлари етиштиришни кўпайтириш ва уни қайта ишлашни кенгайтириш пировард натижада халқимизнинг турмуш даражасини юксалтиришда муҳим аҳамият касб этиши таъкидланди.\nНавоий Шавкат Мирзиёев\nШавкат Мирзиёев Тунис президентини табриклади


Актёр Уилл Смит ўз номзодини АҚШ президенти лавозимига илгари сурмоқчи\n22:13 / 02.03.2021\nАмерикалик актёр Уилл Смит ўз номзодини АҚШ президенти лавозимига илгари суриши мумкинлигини айтди. Актёр сиёсий фаолиятини бошлашга тайёрлиги ҳақида The Hollywood Reporter нашрига берган интервьюсида маълум қилди.\nФото: Global Look Press/Jan Huebner/Lakomski\nСмитнинг айтишича, яқин келажакда у бирор-бир сиёсий лавозимга даъвогарлик қилиши мумкин. Унинг таъкидлашича, у одамлар ўртасида ўзаро ҳамфикрлик ва уйғунлик ўрнатишда ўз ҳиссасини қўша олади. Шу билан бирга, у сиёсий фаолиятини қачон бошламоқчи эканига аниқлик киритмаган.\nАктёр аввалроқ ҳам сиёсий фаолиятини қуриш ҳақидаги режалари билан бўлишган. Жумладан, у 5 йилча аввал CBS нашрига берган интервьюсида ўз номзодини АҚШ президенти лавозимига суриши мумкинлигини айтган. Ўшанда актёр агар сиёсатчилар чегарада деворлар қуриш ва мусулмонлар учун чекловлар киритиш ҳақида гапиришни давом эттирсалар, сиёсатга кириши мумкинлигини айтган.\nАввалроқ АҚШ президенти лавозимига таниқли рэпер Канье Уэст ўз номзодини илгари сурганди. У 2020 йилги президент сайловларида иштирок этиб, ҳаттоки 60 минг америкаликнинг овозини тўплашга муваффақ бўлган. Бундай камтар натижага қарамай, мусиқачи 2024 йилги президент сайловларида ҳам иштирок этиш истагини билдирган.\nРоссия АҚШга «Қримдан узоқроқ туриш»ни маслаҳат берди\n16:28 / 12.04.2021\nУкраинага бир суткада АҚШнинг иккита ҳарбий-транспорт самолёти келди\n16:23 / 12.04.2021\nАҚШ ва Хитой Жанубий Хитой денгизидаги ҳарбий фаоллигини кескин кучайтирди\n21:07 / 10.04.2021\nЕИ АҚШга ўзаро божларни ярим йил тўхтатиб туришни таклиф қилди


Халқаро бахшичилик санъати »\n01 апрель, 2019 330 qashqadaryo Qashqadaryo viloyati / Qashqadaryo yangiliklari / Qashqadaryo voqealari\nЎзбекистон Республикаси Президентининг 2018 йил 1 ноябрдаги “Халқаро бахшичилик санъати фестивалини ўтказиш тўғрисида”ги ПҚ-3990-сон қарори ижросини таъминлаш мақсадида жорий йилнинг 28 март куни Қашқадарё вилояти Деҳқонобод туманида “Юртин достон этар-бахши” номли вилоят бахши-шоирлари иштирокидаги давра суҳбати ҳамда кўрик- фестивали бўлиб ўтди.\nФестивал вилоят ҳокимлиги маънавият ва маърифат маркази, вилоят маданият бошқармаси, “Деҳқонобод калий заводи”МЧЖ ҳамда”Ворис” фольклор ва номоддий маданий меросни ривожлантириш маркази, “Oxus Culture” жамияти ҳамкорлигида ўтказилди.\nТадбир Ўзбекистон Республикаси Олий мажлиси ҳузуридаги нодавлат нотижорат ташкилотларини кўллаб-кувватлаш фондининг “Қадриятлари қадрланган юрт” лойиҳаси ҳамда “Деҳқонобод калий заводи” МЧЖ ҳомийлигида ташкил этилди.\nТадбирда вилоятда бахшичилик санъатини янада ривожлантириш, воҳада яшаб ижод этаётган бахши-шоирлар фаолиятини қўллаб-қувватлаш, халқимиз миллий қадриятлари ва анъаналари ўрни ҳамда аҳамиятини янада ошириш ва кенг тарғиб этиш кўзда тутилган.\nФестивал доирасида ташкил этилган давра суҳбатида соҳа мутахассислари, фолъклоршунос олимлар, тарихчилар ва бахшичилик санъати тарғиботчилари иштирок этди.\nЎзбекистон фанлар Академияси ҳузуридаги А.Навоий номли ўзбек адабиёти музейи директори, професор, Филология фанлари доктори Жаббор Эшонқулов иштирок этиб “Ўзбек халқ достонлари аждодларимизнинг улкан билимлари манбаидир.У хеч бир даврда ўз аҳамиятини йўқотмайди, аксинча, у замонлар оша оҳанграбодек тобланиб, бахшилар сўзида, думбранинг овозида жўшиб бораверади”-деди. Шунингдек, давра суҳбатида вилоят маънавият ва маърифат маркази директори Л. Саодатова, Қарши давлат университети ўқитувчилари, А.Эргашев, Н. Очилов, вилоят маданият бошқармаси мутахассиси А.Рахмонов, Ўзекистон халқ бахшилари сурхондарёлик Чори Умиров, Расул Умиров, Шодмон Хўжабердиев ҳамда қашқадарёлик Каҳҳор Раҳимов, Махматмурод Ражабов, Абдумурод Рахимов, Очил Чоршанбиевлар иштирок этди. Тадбир давомида соҳа мутахассислари ва бахши-шоирлари томонидан дилдан суҳбат қурилди ва таклифлари тингланди.\nКўрик-фестивалда вилоятда яшаб-ижод этаётган 35 нафар бахши-шоирлар иштирок этиб ўзаро белашдилар. Танлов Низомига асосан, халқ достонларидан парчалар, дубра чертиш ва бадийаҳуйлик асосида замонавий термалар ижро этилди.\nТанловда деҳқонободлик баҳши Бахром читать далее Раҳимов бирингчи ўрин, нишонлик бахши Мурод Алиқулов иккинчи ўрин, чироқчилик бахши санжар Чубаев учинчи ўрин соҳиблари бўлди. Шунингдек, энг яхши чолғу ижрочиси наминацияси бўйича деҳқонободлик бахши Илҳом Рахимов, энг ёш ижрочи наминацияси бўйича сурхондарёлиқ бах и Диёр Расуловлар муносиб топилди. Танлов ғолибларига Қашқадарё вилоят ҳокимлигининг дипломлари ҳамда “Деҳқонобод калий завод” МЧЖнинг қимматбаҳо совғалари топширилди.\nҚашқадарё воҳаси минг йиллик кўҳна тарихга эга, унинг оғзаки ижоди, хусусан, достончилиги ҳам шу қадар бой, қадимий ва азалийдир.\nХалқимиз дилидаги қувонч туйғуларини, орзу-умидларини, ўй-кечинмаларини достонларда куйлаган. “Алпомиш”, “Рустам”, “Гўрўғли”,”Аваз” сингари достонлари орқали аждодларимиз улар каби алп, жасур, мард, ор-номусли, элпарвар ва юртсевар, ахлоқий баркамол бўлишга интилган ва ўз авлодларини шу руҳда тарбиялаганлар. Анъаналарга содиқ қолиш, фарзандларнинг оталар ишига садоқатли ҳамда ўз аждодларига муносиб бўлишга ундовчи қашқадарёлик бахши-шоирлар бугун ҳам достонлар куйлашига, янгиликлар яратишга, кўплаб достон кечалари, давра суҳбатлари ўтказиб ёшларни ўз аждодларига муносиб этиб тарбиялашда алоҳида ўрнак кўрсатиб келмоқда- дейди “Ворис” фольклор ва номоддий маданий меросни ривожлагнтириш маркази директори Фотима Жумаева


≡Давр нафаси 🕔10:04, 27.09.2018 ✔649\n≡Долзарб мавзу 🕔10:04, 27.09.2018 ✔1262\nҲарбий соҳа етарлича ёритилмаяпти\n≡Долзарб мавзу 🕔10:03, 27.09.2018 ✔748\nЖорий йилнинг 9 январида давлатимиз раҳбари «Ўзбекистон Республикасининг Мудофаа доктринаси тўғрисида»ги қонунни имзолаган эди.\n«Соғлом аёл ойлиги»дан фойдаланиб қолинг\n≡Етти кун ≡Етти кун 🕔10:03, 27.09.2018 ✔701\nМамлакатимизда 20 сентябрдан 20 октябргача «Соғлом аёл ойлиги» ўтказилмоқда.\nТИКА шошилинч тиббий ёрдамга ёрдам қилди\n≡Етти кун ≡Етти кун 🕔10:03, 27.09.2018 ✔610\nТуркия ҳамкорлик ва мувофиқлаштириш агентлиги (ТИКА) Ўзбекистонга 50 та тез тиббий ёрдам машинаси ва 20 та мобиль офис автобуси ажратди.\n«Ўзбектелеком» монополиясига чек қўйилади\n≡Етти кун ≡Етти кун 🕔10:03, 27.09.2018 ✔603\nЎзбекистонда халқаро телекоммуникация тармоқларига бевосита уланишни ҳар бир оператор ўзи амалга ошириши мумкин бўлади. Бу Ўзбекистонни 2019-2021 йилларда инновацион ривожлантириш стратегиясида назарда тутилган.\n28 нафар нотариус имтиҳондан «беш»га ўтди\n≡Етти кун ≡Етти кун 🕔10:02, 27.09.2018 ✔642\nАдлия вазирлиги томонидан давлат нотариал идоралари нотариусларининг иш фаолияти сифатини баҳолаш тизими йўлга қўйилди.\n«Spark» олганга 1 млн. сўм\n≡Етти кун ≡Етти кун 🕔10:02, 27.09.2018 ✔632\nЎқитувчи ва мураббийлар куни муносабати билан «GM Uzbekistan» АЖ дилерлик корхоналари билан ҳамкорликда акция эълон қилди.\nБир дорига 100 миллион сўм\n≡Етти кун ≡Етти кун 🕔10:01, 27.09.2018 ✔584\nБугунги кунда юртимиздаги «Nobel Pharmsanoat» хорижий корхонасида битта генерик (исталган фармацевтик компания, хоҳ халқаро патентланмаган, хоҳ тижорат номда, ишлаб чиқариши мумкин бўлган препарат) дорини ишлаб чиқариш учун ўртача уч йил вақт талаб этилмоқда. Бунга тахминан 100 миллион сўм сарфланяпти.\n≡Хориж хабарлари ≡Хориж хабарлари 🕔10:01, 27.09.2018 ✔667\n≡Хориж хабарлари ≡Хориж хабарлари 🕔10:01, 27.09.2018 ✔622\n≡Хориж хабарлари ≡Хориж хабарлари 🕔10:00, 27.09.2018 ✔641\n≡Хориж хабарлари ≡Хориж хабарлари 🕔10:00, 27.09.2018 ✔608\n≡Хориж хабарлари ≡Хориж хабарлари 🕔10:00, 27.09.2018 ✔650\n≡Бугуннинг гапи 🕔09:59, 27.09.2018 ✔772\n🕔 09:45, 27.09.2018\nПайшанба, 27-Сентябр 2020 2019 2018 2017 2016\nМустаҳкам «пўлат» сим\nОлимларнинг таъкидлашича, у мустаҳкамлиги жиҳатидан пўлат симга ўхшайди. Уни узиш қийин бўлиб, 1 квадрат миллиметрини узиш учун 50 килограмм куч сарфланиши керак экан.\nЗарур масаллиқлар: товуқнинг кўкрак қисми, оқ батон, 150 грамм пишлоқ, 1 донадан пиёз ва бодринг, салат барги. Соусига: 1 ошқошиқ 6 фоизли сирка, 4 ошқошиқ зайтун ёғи, 3 бўлакча саримсоқ, таъбга қараб туз ва мурч.\nУ туздай гап: бўлса, ҳаёт ширин эмас, бўлмаса, маза қилмайсиз.


Мануэль Пеллегрини: «Реал»да мураббийни истеъфога чиқариш ҳақида мавсум бошланмасиданоқ ўйлай бошлашади»\n09:16 / 23.04.2016\n«Манчестер Сити» жамоаси бош мураббийи Мануэль Пеллегрини «Реал» қарши ЕЧЛ ярим финалидаги тўқнашув ҳақида фикр билдираркан, ўзининг мадридликлар жамоасидаги фаолияти ҳақида тўхталиб ўтди.\n«Менинг «Реал»даги фаолиятим энг оғриқли дамлар эди. Жамоа тайёр эмасди, бир қанча муаммоларни бартараф этиш ва жамоани қайтадан шакллантириш зарур эди.\nЛекин бу жамоада мавсум бошланмасиданоқ, мавсумлар оралиғидаги танаффус вақтидаёқ мураббийни истеъфога чиқариш ҳақида ўйлай бошлашади. Бизда ўшанда кўп ҳужумчилар бор эди, лекин уларни тўп билан таъминлаши керак бўлган ярим ҳимоячилар тақчил эди. Бундай жамоа билан ЕЧЛ ғолиблиги учун курашиб бўлмасди.\nМен ҳам ишдан кетишим ҳақида «Алькоркон»дан учралган мағлубиятдан кейин ёки ЕЧЛни тарк этишдан кейин эмас, августдаёқ, ҳали мавсум бошланмасиданоқ ўйлай бошлагандим. Менда жамоа раҳбарияти билан ҳеч қандай муносабат бўлмаган», – дейди Пеллегрини.


Ўзбекистоннинг 100 буюк қўлёзма дурдоналари | «Ўзбекистон маданий мероси жаҳон тўпламларида» лойиҳаси\nЎзбекистоннинг 100 буюк қўлёзма дурдоналари\nMuller & Shindler нашриёт уйи маркетинг ва ривожланиш бўйича вице-президенти: (Австрия) «Компаниямиз номидан бундай муҳим тадбирда иштирок этиш имконияти учун ўз миннатдорлигимни билдирмоқчиман. Айниқса, факсимиле нашрлари кўринишида ўзбек китоб санъатининг ёрқин асарларини кўпайтириш лойиҳасида иштирок этганимиздан жуда миннатдормиз. Ушбу ноёб лойиҳа - ўзбек халқининг улкан меросини ўрганиш, оммалаштириш уни келажак авлодлар учун асраб-авайлаш — бу ўзбек халқининг шонли ўтмиши ҳақида хабардорликни оширишда муҳим аҳамиятга эга ва шу билан бирга халқлар ўртасидаги ўзаро мулоқотни қўллаб-қувватлашга ёрдам беради».\n2018 йилда «Ўзбекистоннинг маданий мероси жаҳон тўпламларида» лойиҳаси томонидан РФА Шарқ қўлёзмалари институтидаги тўпламидан Катта Лангар Қуръони факсимилеси яратилди. Гуманитар тадбир доирасида қўлёзманинг 100 дан зиёд нусхалари жаҳон музей ва кутубхоналарига тарқатилди. Жумладан, ушбу Қуръон қўлёзмаси Ўзбекистон Президенти Шавкат Мирзиёев номидан Саудия Арабистони Қиролига совға қилинди. Мутахассисларнинг баҳолашича, Катта Лангар Қуръонининг умумий ҳажми 206 саҳифадан иборат бўлган. Ҳозирги кунда мазкур нодир қўлёзманинг фақат 97 варағи, яъни салкам ярми бизгача етиб келган. Россияда унинг 81 варағи топилгани ва қандай қилиб Шарқ қўлёзмалари институтига топширилгани тарихи ҳам фан учун номаълум бўлиб қолмоқда. Тадқиқотларга кўра, ушбу мўътабар қўлёзманинг 16 саҳифаси Ўзбекистонда – Тошкент шаҳрида ва Бухоро шаҳрида сақланади. Айни пайтда китобнинг қолган ярми тақдири не кечгани бизга маълум эмас.\n«Ўзбекистоннинг 100 буюк қўлёзма дурдоналари» лойиҳаси замонлар орасидаги вақт жарлигини бартараф қилиш ва қўлёзма асарлар билан танишиш, ўзбекистон заминида ўтган буюк аждодлар меросини ўрганиш учун шароит яратиб беради. Бу жиҳатдан “Ўзбекистоннинг 100 буюк қўлёзма дурдоналари” лойиҳаси миллий маданият учун тенги йўқ қимматга эга.\nБундай асарлар сирасига Абу али Ибн Сино, Беруний ва ал-Хоразмий каби олимларнинг асарлари, тарихчилар шарафиддин али яздий, мирхонд ва хондамирнинг қўлёзмалари, Имом ал-Бухорий, Нақшбандий, Термизий ва мотуридийнинг машҳур диний матнлари, нахшабий, Алишер Навоий ва Бобурнинг бадиий дурдона асарлари киради.\nДунёга машҳур номларнинг ушбу қатори жуда узундир. Бугунги кунда олдимизда муҳим вазифа турибди — масофа ва вақтни қисқартириш, Ўзбекистон кенг жамоатчилиги учун ўз ўтмишининг буюк мероси билан танишишга имкон яратиш.\nЯнги лойиҳанинг мақсадлари Ўзбекистон Республикаси Президентининг 2017 йил 24 майдаги «Қадимий ёзма манбаларни асраб-авайлаш, ўрганиш ва оммалаштириш тизимини янада такомиллаштириш чора-тадбирлари тўғрисида» ги қарорида, 2017 йил 20 июндаги «Ўзбекистон Республикаси Вазирлар Маҳкамаси ҳузурида Ўзбекистоннинг чет элдаги маданий меросини ўрганиш марказини ташкил этиш тўғрисида» ги қарорида, 2017 йил 23 июндаги Ўзбекистон Республикаси «Вазирлар Маҳкамаси ҳузуридаги Ўзбекистонда Ислом маданияти марказини ташкил этиш чора-тадбирлари тўғрисида»ги қарорида, 2017 йил 13 сентябрдаги «Китоб маҳсулотларини нашр этиш ва тарқатиш тизимини ривожлантириш, китобхонлик маданиятини ошириш бўйича комплекс чора-тадбирлар дастури тўғрисида” ги қарорида белгиланган Ўзбекистон Республикаси Президентининг ташаббуслари билан ҳамоҳангдир. Шу билан бирга чет элда сақланаётган маданий бойликларга оид тадқиқотларни мувофиқлаштириш бўйича Республика комиссиясига юклатилган вазифалар ижросини таъминлаш, шунингдек кенг чет эл жамоатчилигини, мамлакат аҳолисини, хусусан, ёшларни ўзбек халқининг бебаҳо маънавий бойликлари ва жаҳон цивилизацияси ривожига ўзбек олимларининг ҳиссаси билан таништириш – жаҳон тўпламларида сақланадиган Ўзбекистоннинг маданий бойликлари реестерини тўлиқ маълумотлар базасини чуқур ўрганиш, яратиш ва мунтазам равишда янгилаш бўйича вазифаларга мос келади.\nЛойиҳа доирасида ўзбек халқининг маданияти, тарихи ва урф-одатлари кўзгудагидек акс эттирилган юзта энг буюк асарнинг факсимиле нусхалари нашр этилиб, Ўзбекистоннинг турли муассасаларига совға қилинади.\nШу ўринда Mueller&Schindler нашриёт уйининг бу ютуқлардаги улушини ҳам адолат билан баҳолаш лозим. Нашриёт энг янги ва замонавий технологиялардан, шунингдек, миниатюра суратларини ҳам қайта тиклаш усулларидан унумли фойдаланган ҳолда бизга қадимий манбаларни ўрганиш имкониятини бермоқда.\n2018 йилда «Ўзбекистоннинг маданий мероси жаҳон тўпламларида» лойиҳаси томонидан РФА Шарқ қўлёзмалари институтидаги тўпламидан Катта Лангар Қуръони факсимилеси яратилди. Гуманитар тадбир доирасида қўлёзманинг 100 дан зиёд нусхалари жаҳон музей ва кутубхоналарига тарқатилди. Жумладан, ушбу Қуръон қўлёзмаси Ўзбекистон Президенти Шавкат Мирзиёев номидан Саудия Арабистони Қиролига совға қилинди.\nМутахассисларнинг баҳолашича, Катта Лангар Қуръонининг умумий ҳажми 206 саҳифадан иборат бўлган. Ҳозирги кунда мазкур нодир қўлёзманинг фақат 97 варағи, яъни салкам ярми бизгача етиб келган.\nРоссияда унинг 81 варағи топилгани ва қандай қилиб Шарқ қўлёзмалари институтига топширилгани тарихи ҳам фан учун номаълум бўлиб қолмоқда. Тадқиқотларга кўра, ушбу мўътабар қўлёзманинг 16 саҳифаси Ўзбекистонда – Тошкент шаҳрида ва Бухоро шаҳрида сақланади. Айни пайтда китобнинг қолган ярми тақдири не кечгани бизга маълум эмас.\nСоҳибқирон ва Саркарда Амир Темурнинг ҳаёти ва фаолиятини ҳаққоний ва тўла ёритиб берган асар бу Шарафуддин Али Яздийнинг «Зафарнома» («Ғалабалар китоби») асаридир. У ҳозирда Британия кутубхонаси тўпламида сақланмоқда. Шарафуддин Али Яздийнинг “Зафарнома” китобида асосий эътибор Амир Темурга қаратилган. Яздий уни омадли, ғолиб ва фотиҳ, яхши саркарда, адолатли ҳукмдор, фуқарога меҳрибон, аммо сотқин ва душманларга нисбатан шафқатсиз ҳукмдор сифатида тасвирлайди. Бу қўлёзма дунё юзини кўрганидаёқ темурийлар даврига оид энг мукаммал қўлланма сифатида эътироф этилди. Унга безак бериш ва суратлар чизишга эса ҳиротлик миниатюрачи буюк расссом Камолиддин Беҳзод жалб этилган. Шероз мактаби вакили бўлмиш рассом бу китобдаги миниатюраларда Амир Темурнинг ёрқин ва ишончли образини гавдалантира олган.\n«ҲУСАЙН БОЙҚАРО ДЕВОНИ»\n«Девони Ҳусайний» («Ҳусайн Бойқаро Девони») темурийлар сулоласи вакили Султон Ҳусайн Бойқаро (1438–1506) қаламига мансуб бўлиб, у ҳақли равишда ўрта аср адабиётининг бетакрор намуналаридан бири ҳисобланади. Ҳусайний тахаллуси билан ижод қилган султон ўз асарини мумтоз ўзбек тилида ёзган. Тахмин қилинишча, китоб ўз замонасининг машҳур хаттоти, Алишер Навоий асарларини ҳам кўчирган хаттот Султон Али Машҳадий томонидан кўчирилган. «Девони Ҳусайний» араб ёзувининг настаълиқ услубида ёзилган, шоҳона нақшлар билан безатилган, саҳифаларга эса олтин заррачалари сепилган.\nТемурийлар даври китобат санъати тарихидаги энг қимматли ва нодир топилмалардан бири - уйғур ёзувида ёзилган «Меърожнома» («Меърож китоби”) асаридир. Мазкур китоб 1436 йилда Амир Темурнинг тўртинчи ўғли – буюк олим ва ҳукмдор Мирзо Улуғбекнинг отаси Шоҳрух Мирзонинг шахсий буюртмасига кўра ёзилган. Гўзал хаттотлик ва миниатюра намунаси бўлмиш ушбу асар ҳозирги пайтда Париждаги Франция Миллий кутубхонасида (Turc 190/1513 II рақами остида) сақланмоқда. Қўлёзма ушбу кутубхона тўпламидаги энг нодир экспонатлардан бири бўлиб, унинг фахри ҳисобланади.\n«Меърожнома» – диний-фалсафий асар бўлиб, Пайғамбаримиз Муҳаммад (с.а.в.) нинг етти осмонга сайр қилгани ҳақида ҳикоя қилади. Унинг арабча ва форсча талқинлари ўрта асрларда кенг тарқалган. Бироқ туркий тилдаги таржимаси фақат Темурийлар даврида яратилган. Париж тўпламидаги ушбу асар туркий тилдаги “Меърожнома” ларнинг энг қадимийсидир. Шу сабабдан бу қўлёзма китоб бебаҳо маданий мерос намунаси сифатида баҳоланади.\n«Темур тузуклари» тарихий-ҳуқуқий асар бўлиб, икки қисмдан иборат. Биринчи қисмида Амир Темурнинг етти ёшдан бошлаб шахсий таржимаи ҳоли ёритилади. Бунда унинг ҳаёти, сиёсий ва ҳарбий фаолияти билан боғлиқ барча ҳодисалар ўз аксини топган.\nКитобнинг иккинчи қисми – «Тузукот» – давлат ва лашкар тузуми бўйича ўзига хос низом ва қоидалардан иборат. Бу қисмда ҳукмдор, қўмондон ва амалдорларнинг мажбуриятлари кўрсатилган. Жумладан, уларнинг зийраклик, жасурлик ва тадбиркорлик каби хислатларга эга бўлиши шарт қилиб қўйилган. Китобда фуқароларнинг мажбуриятлари ҳам белгиланган. Жумладан, уларнинг вафодор ва содиқлик каби хислатларга эга бўлиши олқишланган.\nБундан ташқари китобда судлов тизими таркиби, ҳарбийлар, оддий халқ ва камбағалларнинг ҳуқуқлари ҳамда забт этилган ерларнинг аҳолиси ҳуқуқлари ёзилган. Бу тарихий асарнинг яна бир қиммати шундаки, Бу китобда Амир Темур қонунни бузиш мумкин эмаслиги тушунчасини киритган. Шунингдек, маънавий поклик ва ахлоқ тушунчаларига алоҳида урғу берилган.\n«РАВЗАТ УС-САФО» («СОФЛИК БОҒИ»)\n«Раузат ас-сафа фи сират ал-анбия ва-л-мулук ва-л-хулафа» («Пайғамбарлар, подшолар ва халифалар сийратига оид софлик боғи») темурийлар даврининг қимматли ёзма ёдгорликларидан бири бўлмиш бу китоб машҳур тарихчи Мир Муҳаммад ибн Саййид Бурҳон уд-дин Хонд-шоҳ ибн Камол уд-дин Маҳмуд ал-Балхий (Мирхонд) қаламига мансуб.\nМирхонд темурийлар салтанатидаги пойтахт шаҳарлардан бири Ҳиротда Султон Ҳусайн Бойқаро даврида (1469 – 1506) яшаб ижод қилган, Сарой тарихчиси бўлиш Мирхонд ўз даврининг ҳурматли амалдори ва адиби, ижодкор ва олимлар ҳомийси, Султон Ҳусайн Бойқаронинг дўсти бўлмиш Алишер Навоийнинг доимий ҳимоясида бўлган. Маълумки, Навоий Мирхонднинг невараси Хондамирга ҳам доим ёрдам қўлини чўзган. Айнан Навоийнинг ташаббуси билан Мирхонд бутун жаҳон тарихи - «дунё яратилганидан бошлаб» — ўз даври 1522 – 1523 йилларгача бўлган давр тарихини ёзишга киришган.


1 йил аввал 2396 Абдулазиз Мўмин\nҚуръони Карим – нурли ваҳий саҳифасидир. У нозил бўлганидан то қиёматга қадар ўзгаришга учрамайди. У улкан борлиқ китобидир. У дунё ва охират ҳаётининг калити бўлиб, заволга юз тутмайди. У аниқ зафар, абадий саодат йўлидир. У иймон келтирганлар, ҳукмларига амал қилганлар, кўрсатмалари соясида турганларга чинакам боқийликдир.\nАллоҳ таолонинг азалий каломи, Унинг ҳикматли шариати экани Қуръони Каримнинг мўъжизавийлигига қатъий далилдир. Унинг мўъжизавийлиги бир неча жиҳатдан бўлиб, уларни умумий тўрт қисмга ажратиш мумкин. Тўрталасига ҳам ушбу оятларда ишора қилинган: «Ҳаа. Мийм. Бу Раҳмон ва Раҳим томонидан нозил қилингандир. Биладиган қавмлар учун оятлари муфассал баён қилинган китобдир» (Фуссилат, 1–3-оятлар), «Унинг олдидан ҳам, ортидан ҳам ботил келмас. У ҳикматли ва мақталган Зотнинг нозил қилганидир» (Фуссилат, 42-оят).\nБиринчи жиҳат ҳарфлар, сўзлар, оятлар, суралар, қиссалар ва ҳикоялардан ташкил топган ибораларнинг маъноларига мос равишда тизилганидир. Унинг фасоҳати ва балоғати, беназир услуби, ақл бовар қилмас ишоралари арабларни мот қилди. Улар сўзамоллик майдонининг моҳир чавандозлари бўлиб, бошқа халқларга берилмаган балоғат ва ҳикмат билан хосланган эдилар. Шунга қарамасдан, Қуръон билан баҳс-мунозара юритишга ва рақобатлашишга бардош бера олишмади. Муайян мавзуда ёки услубда энг қисқа сурага ўхшаш сура ҳам келтира олишмади.\nҲақиқатан, Қуръони Каримнинг оятлари мукаммал ва бенуқсон назмга эга. Унинг на лафзида ва на маъносида камчилик бор. Сўзлари дона-дона ва батафсил баён қилинган. Яъни зарур эътиқодий масалалар, ҳукмлар, кўрсатмалар, хабарлар, ваъз-насиҳатлар, ваъдалар ва огоҳлантиришлар ақл бовар қилмас услубда келтирилган.\nБалоғати лол қолдирувчи, қисқача баёни осон, роҳатбахш, чиройли ва ёқимли. Муфассал ифодаси дур каби жилвали. Қисқа иборалари кенг маъноларни қамраб олади. Оз лафзлари ўзида кўпдан-кўп фойдаларни жамлаб, дақиқ ғоя ва мақсадларга қаратилган.\nҚуръони Карим араблар ва бошқалардан шунга ўхшаш бир китоб ёки унинг сураларига ўхшаш ўнта сура ёхуд лоақал бир сура келтиришларини талаб қилди: «Агар инсу жин тўпланиб, ушбу Қуръонга ўхшаш нарса келтирмоқчи бўлсалар, бунда баъзилари баъзиларига ёрдамчи бўлсалар ҳам, унга ўхшашини келтира олмаслар», деб айт».\nБу оят Қуръондек бутун бошли бир китоб келтириш талабини ўз ичига олган. Шундан кейин қуйидаги оятда ўнта сура келтириш талаби қўйилди: «Ёки «Ўзи тўқиб олди», дейдиларми? Сен: «Агар ростгўй бўлсангизлар, Аллоҳдан бошқа кимни чақиришга қодир бўлсангиз, чақириб, шунга ўхшаш тўқилган ўнта сура келтиринглар-чи», дегин. Агар жавоб бера олмасалар, билингларки, у фақатгина Аллоҳнинг илми ила нозил қилингандир. Ундан ўзга бирон илоҳ йўқдир. Энди мусулмон бўларсизлар?!»\nТўқиб чиқарилган нарсага зеб бериш, уни безатиш ва ялтироқ қилиш қийин эмас. Шундай бўлса-да, бунга ҳам йўл топа олишмади. Зеро, буюк маънолар қаршисида сўз топиб, ифода этишнинг ўзи мушкул иш. Бу ҳам уларнинг баҳслашишдан ожиз эканлигининг бир сабаби эди, чунки Қуръон пурмаъно, серҳикмат ва сермазмун бўлиши баробарида бенуқсон, ажойиб ва энг олий даражадаги баёнга эгалиги билан ҳаммани таслим қилди.\nУлар Қуръонга ўхшаш китоб келтиришдан ёки унинг сураларига ўхшаш ўнта сура тўқиб чиқаришдан ожиз бўлишгач, Аллоҳ таоло бу иш қўлларидан келмаслигини кўрсатиш учун Каломининг икки ўрнида ақалли битта сура келтиришга чорлаган. Биринчиси «Ёки «Ўзи тўқиб олган», дейдиларми? Сен: «Агар ростгўй бўлсангизлар, унга ўхшаш бир сура келтиринглар ва (бу ишга) Аллоҳдан бошқа, кучингиз етганича кимни хоҳлангиз, чақиринглар», деб айт» деган сўзидир.\nИккинчиси эса «Ва Биз бандамизга туширган нарса ҳақида шубҳада бўлсангиз, унга ўхшаш бир сура келтиринглар ва ростгўйлардан бўлсангиз, Аллоҳдан ўзга гувоҳларингизни чақиринглар. Агар қила олмасангизлар (ҳеч қачон қила олмайсизлар ҳам), ёқилғиси одамлар ва тошлар бўлган, кофирлар учун тайёрланган ўтдан қўрқинглар» деган сўзидир.\nБаҳслаша олмай умидларини узишгач, ноумид бечораларнинг сўзини айтишдан нарига ўтишмади. Валид ибн Муғийра Муддассир сурасининг 24–25-оятларида келганидек: «Бу асар қолган сеҳрдан бошқа нарса эмас. Бу башар сўзидан бошқа ҳеч нарса эмас», деди. Бошқалари: «Агар бир оят-мўъжизани кўрсалар, юз ўгирадилар ва: «Бу ўткинчи сеҳр», дейдилар», холос.\n«Куфр келтирганлар: «Бу (Қуръон) уйдирмадан бошқа нарса эмас, уни ўзи тўқиб чиқди ва бунда унга бошқа қавм ёрдам берди», дедилар. Шубҳасиз, улар зулм ва ёлғон гувоҳлик келтирдилар. Улар: «Бу аввалгиларнинг афсонасидир. Уларни ёздириб олган. Ҳолбуки, улар унга эртаю кеч имло қилинур», дедилар».\nАйримларидан фикр, ақл ва қалб уйғоқлигидан дарак берувчи сўзлар ҳам чиқди. Валид ибн Муғийра Расулуллоҳ соллаллоҳу алайҳи васалламдан «Албатта, Аллоҳ адолатга ва эҳсонга, қариндошларга яхшилик қилишга буюради. Фаҳш ва мункардан ҳамда зулмкорликдан қайтаради» деган оятни эшитганда «Аллоҳга қасамки, ҳақиқатан унда ҳаловат бор. Албатта, унда кўркамлик ва гўзаллик бор. Унинг ости унумдор (баракали), усти эса серҳосил. У инсон сўзи эмас», деган эди.\nҲофиз Абу Убайд Қосим ибн Салломнинг ривоят қилишича, бир аъробий бир кишидан «Бас, сенга амр қилинган нарсани юзага чиқар ва мушриклардан юз ўгир» деган мазмундаги оятни эшитди-ю, бирданига саждага кетди. Сўнгра: «Унинг фасоҳати учун саждага бош қўйдим», деди. Бошқа бир аъробий эса бир кишининг «Ундан умидни узган чоғларида, четга чиқиб, хуфёна маслаҳат қилдилар» деган мазмундаги оятни ўқиётганини эшитиб: «Гувоҳлик бераманки, бу сўзларга инсон зотининг қудрати етмайди», деди.\nҲикоя қилинишича, Умар ибн Хаттоб розияллоҳу анҳу масжидда ухлаётганида кимдир тепасида туриб, шаҳодат калимасини қайтарар эди. Ҳазрати Умар уйғониб, ундан сабабини сўради. У ўзини таништириб, Рум аъёнларидан эканини, араб ва бошқа тилларни яхши билишини, асирга тушган бир мусулмондан Аллоҳнинг каломидан бир оятни ўқиётганини эшитиб қолиб, тафаккур қилиб ўйлаб кўрса, битта шу оятнинг ўзида Аллоҳ таоло Ийсо ибн Марямга нозил қилган дунё ва охиратга тегишли барча ҳолатлар жо қилинганини айтиб беради. Ўша оят «Ким Аллоҳга ва Унинг расулига итоат этса ҳамда Аллоҳдан қўрқиб, Унга тақво қилса, ўшалар ютуққа эришувчилардир» деган оят эди.\nАсмаъий бир жориянинг гапини эшитиб: «Қуриб кетгур, тилинг жуда бурро экан-ку сенинг», деди. У бўлса: «Ва Мусонинг онасига: «Уни эмизавер. (Унга ёмонлик етишидан) қўрққан чоғингда уни дарёга ташла, қўрқма, хафа бўлма, Биз албатта уни сенга қайтарамиз ва пайғамбарлардан қиламиз», деб илҳом қилдик» деган оят олдида менинг шу гапим ҳам фасоҳат бўлибдими?» деди. Биргина оятда «эмизавер», «ташла» деган иккита буйруқ, «қўрқма», «хафа бўлма» деган иккита қайтариқ, «илҳом қилдик», «қўрққан чоғингда» деган иккита хабар, «қайтарамиз», «пайғамбарлардан қиламиз» деган иккита хушхабар жамланган. Бундай юксак фасоҳат, етук балоғат ва мўъжизавийлик фақат Қуръон оятларида бўлиши мумкин, холос.\nҚуръони Каримнинг балоғатига мисол тариқасида баъзи оятларни келтирамиз:\n«Сизларга қасос олишда ҳаёт бор, эй ақл эгалари! Шоядки, тақводор бўлсангиз».\n«Агар улар(мушрик-кофир)нинг даҳшатга тушиб, қочиб қутилишга жой йўқ ва яқин макондан тутиб кетилганларини кўрсанг эди?»\n«Яхшилик билан ёмонлик баробар бўлмас. Сен яхшилик бўлган нарса ила даф қил. Кўрибсанки, сен билан орасида адовати бор кимса худди содиқ дўстдек бўлур».\nНуҳ алайҳиссалом даврида бутун ер юзини босган тўфон битта оятда ифода этилган. Ҳуд сурасининг 44-оятида шундай марҳамат қилинади: «Эй ер, сувингни ют. Эй осмон, ўзинги тутгин», дейилди. Сув қуриди. Фармон бажарилди ва (кема) Жудий(тоғи)га жойлашди. Ҳамда «Золим қавмлар йўқолсин!» дейилди».\nҚуръони Карим қиссалари қайта-қайта такрорланса-да, ҳар сафар янги қиёфа, ўзгача гўзаллик ва жозибадорлик касб этади. Ундан зерикиш, малолланиш пайдо бўлмайди. Кишининг ўқиган сари ўқигиси келаверади.\n Исро сураси, 88-оят.\n Ҳуд сураси, 13–14-оятлар.\n Юнус сураси, 38-оят.\n Бақара сураси, 23–24-оятлар.\n Қамар сураси, 2-оят.\n Фурқон сураси, 4–5-оятлар.\n Наҳл сураси, 90-оят.\n Ҳижр сураси, 94-оят.\n Юсуф сураси, 80-оят.\n Бу сўзлар Яратгандан бошқаники эмас.\n Нур сураси, 52-оят.\n Қасас сурсаи, 7-оят.\n Бақара сураси, 179-оят.\n Сабаъ сураси, 51-оят.\n Фуссилат сураси, 34-оят.


Туркия президенти Қримнинг Россияга қўшиб олинишини қатъиян тан олмаслигини маълум қилди - Zamin.uz\nТуркия Қримни Россиянинг бир қисми деб тан олмоқчи эмас. Бу ҳақда мамлакат президенти Ражаб Тоййиб Эрдўғон украиналик ҳамкасби Владимир Зеленский билан музокаралар якунлари бўйича маълум қилди, деб ёзади «РБК».\n«Биз, шунингдек, Украинанинг ҳудудий яхлитлигини ва Туркия суверенитетини қатъиян ҳимоя қиламиз. Биз Қримнинг босиб олинишини тан олмаслик бўйича қатъий қароримизни яна бир марта тасдиқладик», — деди Эрдўғон.\nУнинг сўзларига кўра, Анқара Киевнинг ярим оролнинг ҳудудий тегишлилиги муаммоси атрофига халқаро ҳамжамиятни жалб қилиш бўйича лойиҳаси — «Қрим платформаси»ни қўллаб-қувватлайди. «Умид қиламизки, бу ташаббус Украина ва Қримнинг барча халқлари, шу жумладан, Қрим татарлари учун ижобий натижаларни олиб келади», — дея таъкидлади Туркия президенти.\nУнинг қўшимча қилишича, Анқара ва Киевнинг икки томонлама алоқалари Қора денгизнинг «тинчлик, хотиржамлик ва ҳамкорлик денгизи» бўлиб қолишига қаратилган. Бундан ташқари, Эрдўғон Минск келишувини Донбассдаги низоларни бостириш усули сифатида қўллаб-қувватлади.\n«Биз Шарқий Украинадаги вазият юзасидан фикр алмашдик. Мавжуд инқирозни сиёсий, дипломатик йўл билан ва халқаро ҳуқуқ доирасида ҳал қилиш мумкинлигига ишонамиз», — деди Туркия етакчиси.\nАйни вақтда Эрдўғон Туркия ва Украина ҳамкорлиги бошқа мамлакатларга қарши қаратилмаганини маълум қилди.\nЭрдўғон Туркия Қримнинг Россия таркибига киришини тан олмаслиги ҳақида биринчи марта айтиши эмас. 2020 йил октябрида Зеленский билан бўлиб ўтган музокаралардан кейин ҳам у шундай баёнот берганди.\nҚрим 2014 йил мартда бўлиб ўтган референдумдан кейин Россия таркибига кирган эди, ўшанда ярим орол аҳолисининг 96 фоиздан ортиғи шуни ёқлаб овоз берган эди. Ушбу қарор Ғарб мамлакатлари томонидан Россияга қарши санкциялар киритилишига сабаб бўлди. Киев Қримни вақтинчалик босиб олинган ҳудуд деб ҳисоблайди. Москва ярим оролнинг ҳудудий тегишлилиги масаласи ёпилганини бир неча марта маълум қилган. «Замин» янгиликларини «Вконтакти»да кузатиб боринг\nЯнгиликлар » Дунё » Туркия президенти Қримнинг Россияга қўшиб олинишини қатъиян тан олмаслигини маълум қилди


Тожикистон ҳукумати Афғонистон билан чегарадаги ҳудудни ёпиб қўйди – mulkdor.com\nТожикистон ҳукумати Афғонистон билан чегарадаги ҳудудни ёпиб қўйди\nDecember 14 2017, 07:12 МинтақаСиёсатЯнгиликлар\nТожикистон ҳукумати битта НЎПни ёпди ва тожик–афғон чегарасида Панж дарёсидаги бешта кўприк бўйича ҳаракатларни тўсиб қўйди. Тоғли Бадахшон мухтор вилояти ва Шамсиддини Шоҳин туманидаги чегарабўйи бозорлари ҳам кимсасиз бўлиб қолган.\nФарҳор туманининг Кокул деган жойидаги НЎП орқали юк автомашиналарининг ҳаракати ҳам тўхтатилди.\nХатлон вилоятининг маъмуриятида хабар қилишларича, Афғонистон билан чегарада, Шамсиддини Шоҳин туманидан Тоғли Қорабоғгача бўлган катта ҳудуд хавфсизлик нуқтаи назаридан вақтинча ёпиб қўйилган.\n13 декабрь куни Афғонистоннинг Бадахшон музофоти губернатори Аҳмад Файсал Бекзод Тожикистон билан чегара ёпилганини тасдиқлади.«Биз ҳозир Тожикистон томони билан чегарани очиш борасида музокаларар олиб бораяпмиз. Бу музофот аҳолиси учун муҳим. Чунки йилнинг бу вақтида кўп қор ёғиши боис, Афғонистоннинг марказий қисмига боришнинг амалда иложи йўқ. Одатда биз куз ва қишда озиқ-овқатни фақат Тожикистондан сотиб оламиз», – деди афғон амалдори.\nЛекин Тожикистон ДМХҚ чегара қўшинлари бош бошқармасининг матбуот котиби Муҳаммад Улуғхўжаев тожик-афғон чегарасининг бу ҳудудини ёпиш ҳақида ҳукумат ҳеч қандай расмий кўрсатма бермаганини баён қилди.\nАввалроқ, Афғонистон билан чегара афғонистонлик контрабандачилар гуруҳи билан жанговор тўқнашувдан сўнг ёпилган эди. Бу тўқнашув натижасида «Шўраобод» чегарачилар отрядининг командири, полковник Хайриддин Ахтамов ҳалок бўлганди. Можаро 2 декабрь кечқурун содир бўлган эди.\n«ўздонмаҳсулот» компанияси раиси ва куёви пора ...\nЎзбекистон 24» телеканали томонидан эфирга узатилган лавҳада «Ўздонмаҳсулот» компаниясига раҳбарлик қилган Сурат Ҳайдаровнинг жиноий қилмишлари ҳақида маълумот берилди. Айни ...\nЖамиятJuly 13 2018, 05:07\nАндижонлик 9-синф ўқувчиси тенгдошини пичоқлаб ...\n7 апрель куни Андижон шаҳридаги 10-умумтаълим мактабининг 9-синф ўқувчиси мактаб ҳовлисида шаҳарнинг 29-мактабида ўқийдиган тенгқурининг юрагига пичоқ санчиб ўлдирган. ...\nЎзбекистонApril 9 2018, 08:04\nОлимжон ўсаров олий суд матбуот котиби ...\n16 август куни бўлиб ўтган Олий суд жамоасининг тўлиқ таркибдаги навбатдаги йиғилишида Олий суд матбуот хизмати раҳбари Олимжон Ўсаров лавозимини тарк этишини эълон қилган, ...\nИнсон ...August 18 2019, 06:08


Жасур Абдураимов: "Бу таркибни мен йиғмадим. Биринчи давра якунига қадар бор футболчилар билан ўйнаймиз" / CHAMPIONAT.asia\n00:05Лига 1. "Марсель" – ПСЖ 0:0 (матнли трансляция) 2 00:04Юрген Клопп: "Ғалабани пиво билан нишонлаймиз" 2 23:37РПЛ. Турнинг марказий ўйинида "Зенит" "Спартак"ни "янчиб ташлади" 3 23:22Ла Лига. "Атлетико" — "Реал Сосьедад": Гризманн ва Суарес асосий таркибда ўйинни бошлайди 0 23:17А Серия. "Интер" — "Ювентус": Дибала захирада қолдирилди 12 23:13Лига 1. "Марсель" — ПСЖ: "Юлдузли учлик" таркибда 5 23:06А Серия. "Рома"ни енголмаган "Наполи" пешқадамликни "Милан" билан бўлишадиган бўлди 63 22:45Ван Боммел "Вольфсбург" мураббийлигидан кетди 0 22:24"Ҳакамлар — лигамизнинг катта муаммоси" 6 22:22АПЛ. "Ливерпуль" "Манчестер Юнайтед"га "Олд Траффорд"да жавобсиз 5та гол урди, Салоҳдан хет-трик! 375 22:20"Реал" "Барселона" устидан кетма-кет 4-бор ғалаба қозонди. Бу 1960-йиллардан буён энг узун серия 19 21:58Маркиньос Месси-Неймар-Мбаппе триоси ҳақида фикр билдирди 3 21:39"Лион" Азмунни харид қилишга яқин 3 21:20"Челси" Саулни сотиб олмайди 3 21:15Ла Лига. "Реал" мавсумдаги илк "Класико"да ғалаба қозонди 189\nЖасур Абдураимов: "Бу таркибни мен йиғмадим. Биринчи давра якунига қадар бор футболчилар билан ўйнаймиз"\n02 апр 21:32\nТеглар : Жасур Абдураимов "Металлург"\nТошкентнинг "Пахтакор" клуби Суперлиганинг тўртинчи турида ўз майдонида "Металлург"ни қабул қилди (2:1). Ушбу учрашувдан сўнг меҳмонлар бош мураббийи Жасур Абдураимов фикрларини билдириб ўтди.\n"Пахтакор 2:1 ҳисобида ғалаба қозонди. Ўйиннинг ўзига яраша ютуқ ва камчиликлари бўлди. Умуман олганда, икки жамоа ҳам яхши ўйин ўтказди, дея оламан", – Жасур Абдураимов.\n- Яқинда мураббийлар штабида ўзгаришлар юз берди. Янги мураббийларни ўзингиз таклиф қилдингизми ёки клуб раҳбарияти?\n- Бош мураббий доим янги жамоага ўзининг ёрдамчилари билан келади. Ҳамма жойда шундай. Уларни ўзим таклиф қилдим.\n- Зохид Абдуллаевнинг алмаштирилиши қай даражада тўғри бўлди?\n- Унинг ёшини биласизми? Зохид Абдуллаев 37 ёшда. У чарчади. Иван Нагаевга ишонч билдирдик. Балки иккита ҳужумчи билан ўйнашииз керакдир. Бунинг устида машғулотларда ишлаймиз. Ҳужумчиларнинг иккиси ҳам тезкор. Нагаев эса ҳали ўзининг тўлиқ спорт формасида эмас.\n- Қанотларда тезкор футболчилар бўлиши керак. Бугун қанотларда ўйнаган футболчиларга тезкорлик етишмади...\n- Бу таркибни мен йиғмаганман. Қўл остимдаги бор футболчилар билан давра охиригача ўйнаймиз. Барча футболчилар ҳаракат қилмоқда. "Пахтакор"да маҳоратли ижрочилар бор. Шунча йил бу клубда ўзим ишладим. Уларни яхши биламан. Қайсидир вазиятда омад етишмади. Вазиятлардан фойдалана олмадик. Менимча, "Пахтакор" ва "Металлург"да вазиятлар тенг бўлди.\n- Ўйин давомида ҳакамга нисбатан эътирозларингиз кўп бўлди...\n- Футбол – ҳиссиётли ўйин. Ҳар қандай мураббий ўйингача меҳнат қилади. Оддий мисол, биринчи голни қаранг. Мен назоратчи эмасман. Мураббийман, вазифам – футболчиларни шуғуллантириш. Европага ўхшаб ҳужумкор ўйинни йўлга қўйишга ҳаракат қиламиз. Ҳамма хато қилади. 50 га 50 вазиятларда адашса, майли. Нимага бизда футбол йўқ? Сал итариб юборса, жарима зарбаси белгиланмоқда, озгина нарсага ҳам ўйинни тўхтатмоқда. Ҳакамларга назоратчилар қараши керак. Футбол шахмат эмас, "контакли" ўйин.\n"Металлург" - АГМК 0:1. Highlights 0\nСуперлига. АГМК Бекободда ғалабага эришди 14\nСуперлига. Бугунги Тошкент вилояти дербиси билан 23-тур старт олади 4\n"Металлург" бош мураббийи Жасур Абдураимов истеъфога чиқди 10